
. Fra Krsto je doputovao u Gruž 
. istim parobrodom, kojim su Nada i 
Milivoj imali otputovati. Tako su se 
našli na obali njih troje zajedno s Pe- 
rićem... Fra Krsto se smiješio. Bio 
jei u Šibeniku i u Zagrebu. Iza raznih 
upadica, koje je Perić izvalio na račun 
Ljubomira, zaustavio se fra Krsto 
i ozbiljnim glasom rekao: 


Čast mi je obavijestiti vas, da se 
Ljubomir zaručio Željkom. Ja sam 
bio prisutan. Zbog toga sam i putovao 
u Zagreb... Žao mi je bilo mladića. 
Pobjegao je iz Zagreba, da tobože 
spozna, da li su njegovi osjećaji prema 
Željki pravi i stalni. Htio je tobože 
da okuša svoju ljubav, a u stvari je 
bio već davno zaljubljen i ,,preko 
ušiju". Mučilo ga je samo pitanje, 
kako da stupi u brak sa svojom siro- 
maštinom ? Brak ima.mnogo obaveza, 
a materijalne nisu najneznatnije. Mno- 
gima je mladićima ženidba teški pro- 
blem baš zbog tih materijalnih razlo- 
ga. Dobri su i pošteni, imaju plemenite 
namjere, ali se boje stupiti u brak, 
jer.ne mogu ni da sami živu sa svojim 
prihodima i jer njihova služba ,,visi 
u zraku..." Ljubomir je bio ponešto 
odviše plašljiv, no na sreću eto nam j> 
postao pravi bogataš. Pokojna tetka 
imala je u Šibeniku prekrasnu vilu, 
a i u Zagrebu jednu kućicu na perife- 
riji. Imala je i nešto gotovine, a i pri- 
ličnu rentu sa svojih imanja. Sve je to 
sada pripalo Ljubomiru... I sad je 
sve riješeno; sve je gotovo..." 

Fra Krsto se smiješio za vrijeme 
čitava govora. Slušaoci su ga pustili, 
neka govori. Oni su i sami mnogo toga 
znali, no fra Krsto je sigurno pozna- 
vao stvar bolje od ikoga, jer je bio 
Ljubomirov savjetnik u najtežim nje- 
govim časovima. 


,»Dakle zaručeni!" usklikne Perić. 

,, Veselim se, da ćemo se vratiti u 
Zagreb i naći ih sretne i radosne," 
nadovezao je Milivoj. 

,Joj, kako sam sretna zbog svoje 
drage Željke! Sigurno će uskoro biti 
i — vjenčanje ?" upita Nada. 

»Čini se, da ne ćete zakasniti na vjen- 
čanje. No morate se požuriti," reče 
fra Krsto. ,,I ja se moram požuriti 
da posvršavam neke stvari, .jer ću ja 
biti onaj, koji će ih zauvijek svezati 
sakramentom ženidbe." 

,Prije nego ćete u Zagreb, molim 
vas, da mi se javite, jer bih i ja htio 
prisustvovati tom svečanom činu," 
reče Perić. 

Parobrod je međutim po treći put 
zatrubio. Putnici su se morali žuriti. 
Pozdravili su se, a zatim ušli i-s pramca 
mahali bijelim  rupcima. 

Do viđenja! Do viđenja u Zagre- 
bu!" i 
* 


Kad je padao prvi suton, ulazio je 
brzi vlak s Nadom i Milivojem u 
zagrebačku stanicu. Nadi je srce živo 
kucalo, a ni Milivoj nije bio indiferen- 
tan, kad je s prozora gledao svoj mili 
bijeli Zagreb - grad... Prvi ih je za- 
pazio Ranko. ; 

,Eno ih! Eno ih! Eno ih!" vikao je 


on i trčao usporedo s vlakom, da prvi - 


stigne do Nade i Milivoja. Doveo je on 
i neke svoje znance, pa su se i oni na- 
tjecali u brzini s vlakom. Pograbili su 
Nadine kovčege i vukli ih prema iz- 
lazu... Doskora se oko mladenaca 
okupilo čitavo. mnoštvo rodbine _i 
znanaca. To je bio vrlo svečan doček. 

,,Još jedino manjka — glazba!" 
reče Ljubomir stiskajući Milivoju de- 
snicu, dok je Željka cjelivala Nadu 
pruživši joj veliku kitu cvijeća. I Željka 
i Nada su plakale. 


Slika dolje: S PUTA HRVATSKIH SVEUČILIŠTARACA PO FRANCUSKOJ 


Pred zgradom College Internationale u Cannes-u našla se skupina hrvatskih, 
čeških, slovačkih i engleskih sveučilištaraca. Evo ih na našoj slici! 

ZA OVU JESEN 


vr 


trebat će svaki Hrvat 
da nabavi, ima i čita 
ove nove jeronimske 
članske godišnje knjige; 
. Kalendar ,,Danica“ 1936. 
. Petranović ,,Gorančice“ pripo- 
vijesti. 
. Koudelka ,,Zdravlje domaćih ži- 
votinja“, veterinarska pouka. 
Šarić ,,Evanđelist“, IV. dio. 
. Ivšić , Diljem sela“, knjiga o se- 
ljačkom pitanju. 
. Knezović ,,Hrvatska povijest“. 
. Deželić ,,Kraljica Hrvata“. 


. Radić ,,Bog među nama“. 
. Juretić ,,Crkva i država“, 


OOH OB Oo 


Svih 9 knjiga 40 Din 
za sve jeronimske članove. 


Šest knjiga je već gotovo, 
a ostale tri izlaze do konca rujna. 


| HRVATSKO KNJIŽEVNO DRUŠTVO 


SV. JERONIMA 
Zagreb, Trg Kralja Tomislava br, 21 i 


»No pustite ih već jednom kući!" 
poviče stric Lado, kad je vidio, da se 
skupina nikako ne će da odijeli od mla- 
denaca. To je upalilo. Na rastanku 


je Nada ulazeći u auto šapnula Željki : 


»,Dakle — doskora ?'" 
Željka kimnu glavom i zažari se u 
licu kao poljski mak. (Svršit će se.) 


HRVATSKI SVEUČILIŠTARCI 
U FRANCUSKOJ 


Prošlog je ljeta organizirao zagre- 
bački klub studenata - romanista veću 
ekskurziju svojih članova u Pariz. Cijelo 
je putovanje trajalo 23 dana. Najviše 
su ostali u Parizu (15 dana), gdje su 
pogledali sve znamenitosti i napravili 
nekoliko izleta u okolicu, Versailles i 
dr. Na povratku su se zadržali u Gre- 
noblu, Cannesu, Nizzi, Monte Carlu, 
Genovi, Milanu i Veneciji. 


RARI 


KOJU OD OVIH BROŠURA 
JOŠ NISTE PROČITALI? 
Crveno selo 
Napisao Dr Velimir Deželić 
Crna velevlast 
Napisao Dr Josip Andrić 
Hrvat mučenik 
Napisao Dr Josip Lončarić 
Sluge Antikrsta 
Napisao Dr K. B. 
Što je čovjeku rad ? 
Napisao Dr Fr. Ks. Novak 
Otkuda gospodarska kriza ? 
Napisao Dr Augustin Juretić 
Jeruzalemska slava jednog Hrvata 
Napisao K. Stošić 


cr? a si a = 

Svaka Svaki mjesec izlazi 

samo po jedan svezak 
1 Narudžbe prima 


UPRAVA ,OBITELJE" 


OBITELJ vsnovan veo 


Izvorna novela 


(U birou za oglase Angelina je bila poznata 
kao skromna djevojka. Sve njene drugarice, kad- 
god su imale neku sumnju ili željele, da budu 
dobro savjetovane, obraćale su se ovoj mirnoj 
djevojci. Iz njenih crnih očiju blistao je naročiti 
žar, ona je svakoga svojim blistavim pogledom 
mogla uvjeriti u ono, što mu je preporučivala, 
kad bi joj se izjadao. Ipak njeni savjeti nijesu 
njoj samoj mogli da pomognu; ona se u svim 
svojim borbama i iskušenjima nije mogla dru- 
gome obratiti. Ona se bojala da bude sama, pa 
je stoga i odlazila uvijek u veče, kad bi se vrata 
biroa zatvorila, na ulicu i lutala do premorenosti. 
Kad više ne bi mogla da hoda, svratila bi u koji 
skromni restoran, da nešto pojede, pa da se onda 
nečujno povuče. Mnoge su drugarice više puta 
pokušavale, da ispipaju štogod od nje, ali nijesu 
uspijevale. Angelina je jedina u birou najmanje 
pričala sama o sebi; svi su zato mislili, da je ona 
zadovoljna i srećna ovim svojim načinom života. 

Činovnice su u ovom birou primale plaću sva- 
kog petnaestog u mjesecu. Tog dana Angelina 
je obično bila vesela, izbjegavala je drugarice i 
oprezno ispunjavala svoj ček. Slala je nekome 
novac. Tako i danas, Ema je opazila, da Angeli- 
na nešto skriveno piše. Došla je pred njen sto, 
naslonila se na pisaću mašinu i tihim glasom 
počela: 

»Ti nešto kriješ od nas?« 

Angelina je pogleda i pocrvenje. 

»A što bih krila?« 

»Ti si, Angelino, omršavila mnogo. Slabo se 
hraniš! Možda baš nije mnogo potreban novac 
tome ili toj! Ja mislim, da je to neki student. A 
onda lijepo, kad svrši studije, napustit će te! La- 
ni sam se i ja zabavljala s jednim. Nije bio bogat! 
Živjeli smo lijepo cijelu zimu, a kad su dani oto- 
pili, njega nestade. Šta mi nije sve obećavao!« 

Angelina začuđeno pogleda prijateljicu, ustade, 
a dok je ustajala, prekri upijačem ček, koji je 
napola ispunila. 

»To si mi već jednom pričala. Zaboravila si na 
ono, što je bilo najtragičnije za tebe?« 

»Da, da! Ja sam tad afektirala, pretvarala sam 
se. To je bila moja politika, jer sam htjela, da 
me izdržava. Sad mi to nije potrebno!« 

U tom trenutku prođe još jedna drugarica i 
zaustavi se. Angelina je bila sva izvan sebe, nije 
znala, šta da radi. Dođoše i druge drugarice. Ona 
je ipak uspjela da razgovor skrene na drugu 
stvar i da potpuno izigra radoznalost svojih dru- 


U ZAGREBU 22. RUJNA 1935 


RADOST KROZ SUZE 


NA SPOMEN DRU NIKOLI VIDIĆU 


garica. Ema ovog puta nije uspjela. Kad su na- 
puštale biro, Ema je nešto šaputala svojim dru- 
garicama. Neke su se smijale i pogledale na An- 
gelinu, koja je posljednja silazila oborenih očiju. 
Smijeh i razgovor prestao je tek na ulici. Tu su 
se sve razišle, svaka na svoju stranu i na odre- 
đeno mjesto. Mnoge je od njih neko čekao pred 
ulazom.u kino, a druge su neodređenim putevima 
otišle i popele se na tramvaj. Sve su htjele, da 
nekoliko časova provedu u svijetlu restorana ili 
u dvoranama kina, gdje bi se gubilo njihovo ne- 
zadovoljstvo, gdje su nestajale brige i gubile se, 
miješale se sa brigom tisuću drugih srdaca, koja 
su na ovaj način tražila odmor i veselje. 

Te večeri Angelina nije lutala po ulicama kao 
obično. Svratila je u jedan automatski bife, ispu- 
nila nedovršeni ček, popila svoje mlijeko i otišla 
kući na spavanje. Stanovala je na mansardi već 
dvije godine. Dok je išla prema svom stanu, za- 
ustavila se ispred jedne cvjećarske radnje. Divila 
se ovom cvijeću, koje je iza prozorskog stakla 
sjetno venulo. Sigurno je sad nudilo svoje naj- 
ljepše mirise. 

Sutradan je poslala svoj ček. Posao se u birou 
nije ništa promijenio, kao što se nijesu promi- 
jenile ni njene drugarice, koje su čas bile na- 
smijane, čas sjetne, a katkada i vrlo raspoložene 
na plač. 

Angelina, ima već evo: više dana, izbjegava, da 
bilo s kim razgovara. Neke su od njenih drugarica 
pokušale, da joj se približe, ali osim uobičajenih 
riječi, ništa drugo nijesu mogle saznati od Ange- 
line. Šef ju je prekjučer također zapitao: 

»Jeste li bolesni? Treba da se odmorite!« 

»Ne, gospodine, ništa mi nije. Ja uvijek u pro- 
ljeće mršavim, ali i to će proći. Pa i kad bih bila 
bolesna, ne bih smjela da napustim posao. Ja ne 
radim samo.. .« 

Tu stade, a drugarice se pogledaše. 

»Ah, tako!l« odgovori šef, i osmjeh mu prekri 
lice. Pogleda na Emu i ode u svoj kabinet. Neko 
vrijeme bilo je sasvim tiho u ovoj velikoj sobi, 
u kojoj je radila Angelina sa nekoliko svojih 
drugarica, a onda, kad je otkucalo četiri sata, 
opet su pisaće mašine započele svoju monotonu 
pjesmu: kuc, kuc, kuc... 

Sutrađan Angelina nije došla u ured. Tuma- 
čenja su bila razna. Ema je svakako htjela, da 
njeno tumačenje pobijedi. Šaputanje je bilo uto- 
liko zanimljivije i obilnije, što tog jutra ni šef 
nije došao u biro. U podne im je njegov sekretar 

javio, da je otputovao. Drugarice su se rastale 
nadajući se, da će im to popodne donijeti neko 
objašnjenje. Sve su se mnogo iznenadile, kad su 
popodne zatekle Angelinu u birou. Ona je već sje- 
dila za svojim stolom i marljivo radila, kao da 
je fitjela da nadoknadi ono, što je jutros pro- 
pustila. Pokušavala je, da bude nasmijana, ali 
joj drugarice nijesu vjerovale. Njene oči nijesu 
danas bile svijetle, bile su kao dvije ugašene že- 
ravice. Crne oči bile su kao i kapci naduveni i 
crveni od plača. Usiljeni osmjeh oko njenih usa- 
ma svima je otkrivao pritajeni grč, grč, iza koga 
slijedi obično gorko plakanje. Neko vrijeme dru- 
garice su mirovale, a onda je prva Ema počela, 
kad su jedan dio posla obavile, i kad su zapalile 
lampe na svojim stolovima. Kuckanje pisaćih ma- 
šina je prestalo za nekoliko trenutaka. Ema je 
tiho progovorila: 

»Čudim se, što je šef tako naglo otputovao.« 

Druga je odmah dodala: 

»Sigurno se žurio zbog nekoga!« 

»Ne! On je morao da utješi nekoga!« 

Jedna se djevojka nasmija i drsko pogleda 
prema Angelininom stolu, a Ema produži: 

»Nijesmo mi sve jednake!« 

»Ima nas svakojakih!« : 

U tome trenutku Angelina ustade i pojačanim 
glasom, koji je drhtao, poviče: 

»Ja nijesam takva. To je hvala za sve ono, što 
sam za vas učinila. Odlazim odmah! Ako je neka 
ljubomorna na mene, neka zauzme ovo mjesto.« 

(Onda nervoznim koracima ode prema vratima 
i što je brže mogla, navuče kaput, pa odjuri iz 
biroa. Drugarice su bile prestravljene. Ema ih je 
jedina promatrala pobjedonosno. 


Angelina je žurno sišla na ulicu i brzim kora- 
cima ušla u gomilu ulice. Bila je ogorčena. Lu- 
tala je dugo, a onda, kada je osjetila umor, sjela 
je u jednom malom parku na klupu i počela da 
plače. Mislila je na svoga brata, koji je bio u 
tamnici, kome je ona od svoje sirotinje slala 
svaki put, kad je primala plaću. Sad je svako nje- 
no nastojahje da ga spasi, propalo. Juče su joj 
povratili ček i javili joj, da je pri pokušaju bi- 
jega iz tamnice ubijen... 

Ovako slomljena sjedila je skoro jedan sat, 
a onda je odlučno ustala, udahnula svježi miris 
zemlje, koji je u toploj noći izbijao, pa pošla 
prema bučnoj ulici. Kolebala se, da li da krene 
kući, samo neko vrijeme. Nije mogla da ode u 
onu svoju sobicu. Osjećala se bezmjerno osam- 
ljena i bijedna. Kad je prolazila mimo one cvje- 
ćarske radnje, pred kojom je sinoć promatrala 
bijele i crvene karanfile, ustavila se nekoliko tre- 
nutaka, a kad je podigla glavu, kroz suze opazi 
blago lice mladića, koji joj je u tom trenutku 
govorio: 

»Vi volite cvijeće! Vi imate tako lijepe oči! 
Još sam vas u parku vidio!« 

»Da, ja volim cvijeće!« odgovori nasmijano 
Angelina i pođe s tim lijepim mladićem uskorak, 
Nasmija se još nekoliko puta i ponovi: 

»Da, ja. volim cvijeće! Da, večeras volim vas, 
lijepi mladiću! Ja sam odlučila, da se smijem, 
jer sam dosta bila tužna.« 

I Angelina osjećajući se sasvim sigurna pored 
ovog mladića osjeti, kako joj u duši nešto pjeva, 
osjeti, da je to pjesma ljubavi, koja je sad to- 
liko ispunja nježnošću i novom nadom... 

TON SMERDEL 


TRI SVIJETA U EVROPI 


Motreći bolje kulturne, socijalne i političke 
prilike u Evropi, opazit ćemo, da se u različnim 
evropskim zemljama malo pomalo rastavljaju 
jedan od drugoga tri skupa ljudi. U svagdanjem 
se govoru udomaćuju na ta tri skupa ljudi imena 
klerikalci, liberalci i komunisti ili boljševici. 

Klerikalci je podrugljivo ime za one ljude, 
koji su po životu, po pogledu na svijet katolici. 
Liberalci je ime za skup ljudi, što nemaju svi isto 
mišljenje o svijetu i životu. Najposlije komunisti 
ili boljševici propovijedaju otvoreni materijali- 
zam i potpuno bezboštvo. 

Među »klerikalcima« vidimo ljude različna 
staleža. »Klerikalizam« ili zapravo katolicizam 
ublažuje opreke među staležima. 

Liberalci su i komunisti dvije suprotne gospo- 
darske skupine. Među liberalce se skupljaju imu- 
ćniji ljudi, a među komuniste sirotinja. No nije 
sirotinja jedini stalež, koji ulazi među komu- 
niste. 1 među komunistima ćeš naći ljude najra- 
zličnijega podrijetla. Tu se nađe i propale ari- 
stokracije i djece velikih bogataša, zatim ćeš 
naći i običnih rasijanih glava, mladih ljudi, ko 
jima imponira nešto novo i neobično. ———— 
“I liberalci su i komunisti ljudi ovoga švijeta. 
Ugodno provesti dane zemaljskoga života, to im 


je jedina svrha. U mržnji se na katoličku Crkvu 
slažu. Samo liberalci podmuklo, potajno rovare, 
naprotiv se komunisti pokazuju otvoreno kao 
krvni neprijatelji kršćanstva. Među liberalce su 
se svrstali oni silni kapitalisti, što su naročito u 
ratno doba i poslije rata zgrnuli silne novce i ne 
daju ih u promet, jer se u sadašnjim gospodar- 
skim prilikama ne isplati taj novac uložiti u koji 
trgovački pothvat. i 

Kod Hrvata je liberalizam jako prodirao u 
javni život u posljednjih sto godina. Uvlačio se 
na različne načine. Trovao je inteligenciju, zatim 
malogradane i najposlije seljake. Obilježje je 
hrvatskoga liberalizma, da je silno kukavan. S 
jedne strane truje narod moralno, a s druge 
strane neprestance tvrdi, da nije protiv vjere. 

U novije vrijeme propada u svijetu ona vrsta 
liberalizma, kakav je vladao u svijetu u posljed- 
njih sto do sto i pedeset godina prije velikoga 
svjetskoga rata, Katolicizam se stao jačati. Svu- 
da se širi jaka Katolička Akcija. 

(Od evropskih se zemalja u Belgiji zacijelo vide 
tri izrazite fronte: katolici, liberalci i komunisti. 
U Njemačkoj je Hitlerov pokret zapravo meta- 
morfoza liberalizma. Protestantizam je u biti li- 
beralizam pod drugim imenom. J. A 

MORE I GLAZBA 


Kaošto u pjesmama imade slika, tako imade i 
u glazbi. Ljepota prirode osvaja svakog umjet- 
nika. Povijest je umjetnosti prošla razne struje. 
Svako je pokoljenje donijelo nove poglede. 

Umjetnost je služila raznim programima, ide- 
jama, umjetnost je kroz stoljeća dolazila u su- 
kob sama sa sobom po sadržini i stilu svojih 
djela, ali su ipak vječno u njoj ostale ljepote 
prirode. To su besmrtne vrednote u riznici umjet- 
ničkog stvaranja. Jer priroda je odraz ljudske 
duše, njena previranja i talasanja, njene utjehe 
i smirenja, radosti i vedrine. I u današnje vrije- 
me krutog materijalizma nailazimo na vječne 
teme o prirodi. Nailazimo na njih možda to više, 
što je današnji čovjek bacio porugu na sve, što 
se nekad zvalo duševnom patnjom čovjeka, du- 
ševnom radošću i vedrinom čovjeka. 

Nigdje ne nalazimo tako vjerno ogledalo čo- 
vječje nutrine, nigdje u tako bogatim nijansama 
kao u životu mirnog i tihog, olujnog i sumornog, 
bistrog i vedrog, beskrajnog mora. Stoga nije ni 
čudo, da su to more tako reći slikali mnogi skla- 
datelji. Tako susrećemo divne opise morske ti- 
šine, igre vjetra i talasa u »Škotskoj simfoniji« i 
>Ukletom Holandezu« od Wagnera osjećamo di- 


van sklad duševnih doživljaja sa divovskom sna- - 


gom morskih oluja. Ouvertura »Ukletog Holan- 
deza« nosi u svojem opisu mora snažan izraz gor- 
skih doživljavanja i sliku kidanja i borbe morskih 
sila. Njegova hromatika daje mračnu boju vječito 
nemirnim talasima, s kojima se upušta u borbu 
jedna lađa. Tome opisu mora približnje se jedan 
odlomak iz Griegova »Peer Gynta«. Povratak 
Peer Gynta od Edwarda Griega spada među naj- 
ljepše slike mora i on je zacijelo najjači pejsaž 
u skandinavskoj muzici mora. Rikard Strauss u 
svojoj simfoniji »Iz Italije« opisuje u nenadmaši- 
vim bojama čar obale oko Sorrenta i time daje 
sasvim drugu sliku mora, nego što su je dali Grieg 
i Wagner. U toj se slici salila lirika vedrine i ti- 
šine sunca i mora, lirika, kojoj ćemo naći srod- 
nika u djelu »More« od Belgijanca Paul Gilsona. 
Pored skladatelja, koji su slike mora spajali sa 


slikama duševnih doživljavanja, treba spomenuti 
i one, koji su slikali samo i samo more. Jedan od 
irancuske impresionističke glazbe Debussy. Div- 
ne su njegove simfonije: »Od svitanja do podne- 
va«, »Igra valova« i »Razgovor vjetra sa mo- 
rem«. Njegova je glazba kadra da izazove istin- 
ske ugođaje mora u svim bojama i nijansama. 


ŠVEDSKI ŠKOLSKI BRODOVI 
putuju oko svijeta 


Mnogo je nadahnuća dalo more skladateljima, 
more, ta vječna ljepota, koja ostaje i pored svih 
ideja i struja i pored svih bučnih programa i po- 
lemika ponosnih esteta, To je ljepota, koja će 
ostati, doklegod bude umjetnosti. 

JERONIM KORNER 


DOSADANJI MEĐUNARODNI KONGRESI KATOLIČKE 
INTELIGENCIJE 


U Čehoslovačkoj je od 1. do 9. rujna sada odr- 
žan četrnaesti međunarodni kongres katoličke 
inteligencije »Pax Romana«. Glavno zasjedanje 
kongresa bilo je u Pragu prva četiri dana, zatim 
u Olomucu i na Velehradu, a završna zasjedanja 
su bila u Bratislavi, glavnom gradu Slovačke. 

Prvi od tih kongresa, koji su uzeli krasan sim- 
bolički naziv »Pax Romana«, to će reći raditi za 
mir svijeta u duhu katoličke vjere, bio je go- 
dine 1922. u Friebourgu u Švicarskoj. Zatim su 
slijedili: drugi u Salzburgu u Austriji god. 1925., 
treći u Budimpešti u Madžarskoj god. 1924., če- 
tvrti u Bologni u Italiji god, 1925., peti u Am- 
sterdamu u Nizozemskoj god. 1926., šesti u Var- 


šavi u Poljskoj god, 1927. (to je bio prvi takav 
kongres u jednoj slavenskoj državi), sedmi u 
Otfordu i Cambridgeu u Engleskoj god. 1928., 
osmi u Sevilji u Španiji god. 1929., deveti u Miin- 
chenu u Njemačkoj god. 1930., deseti iznova u 
Friebourgu u Švicarskoj god. 1931. (u slavu de- 


osete godišnjice tih kongresa), jedanaesti u Bor- 


deauxu u Luxemburgu god. 1933., a trinaesti 
u Rimu god. 1934. Četrnaesti je evo opet u jed- 
noj slavenskoj državi: u Čehoslovačkoj. Daljnji 
će kongresi biti po drugim katoličkim državama, 
a kad opet dođe na red jedna slavenska država, 
onda će po svoj prilici doći na red: Zagreb. 

NOVCA KAO LIŠĆA 


»Ona nije moja zaručnica.« 

»Nije? Pa rekao si mi, da jest. Zar nijesi radi 
nje ostavio mene? Zacijelo si znao, gdje si, kad 
si mi otkrio svoja promijenjena čustva.« 

»Neka bude, kako hoće, ona nije moja zaru- 
čnica i — dosta!« 

>A što je onda? Možda samo prijateljica?« 

»Ni to nije više.« 

»E onda je neprijateljica.« 

»Možda.« 

»Reci mi, Elmere, jesi li joj onu hiljadarku 
htio uzajmiti ili darovati.« 

»Za zajam me je molila.« 

»Na kako dugo vrijeme? Kakvo ti je jamstvo 
ponudila?« 

»Nikakvo. Bio je zajam prema 
Katline Mavourneen.« 

»Ne razumijem te.« 

»Možda na mnogo godina, možda za uvijek,« 
citirao je Elmer stih iz neke balade. 

»Zar nijesi bio voljan uzajmiti joj?« 

»Jesam. Pa poslao sam ček — ili možda ni- 
jesam ?« 

»Bez dvojbe da jesi. Šteta, što se nijesi sjetio, 
da joj poštom pošalješ hiljadarku u gotovu 
novcu. Kad bi bio učinio tako, ne bi bila tvoja 
bivša ljubovca ništa saznala, pa ti sada ne bi 
trebalo bježati odavle. Elmere, čini mi se, da si 
pomalo kukavica.« 

Elmera su te riječi ubole, kao da ga je tko 
bičem opalio. a Na 

»Nijesam kukavica,« odgovorio je hladno. »To 
mogu posvjedočiti zlatnim križem za hrabrost, 
što sam ga donio iz rata.« 

»Puf! To nije ništa — ono je bila životinjska 
odvažnost. Ti nemaš odvažnosti u srcu, to sam 
htjela reći.« 

Elmer je uvidio, da je hametom poražen i da 
će biti uništen, ako brzo ne umakne iz borbe. 

»Znadeš, Nelko, takvim riječima ne ćeš kod 
mene postići ništa,« opomene je. »Za svoje 
stvari pobrinut ću se već sam.« 

»Čini mi se, da si se u posljednje vrijeme vrlo 
malo brinuo za svoje stvari. Kad ne bi bilo moje 
dobrovoljne pomoći, ti bi danas u svojim knjiga- 
ma imao tisuću dolara manjka. A onda i znadeš, 
da je konac godine jošte daleko. Tko može da 
znade, za koliko bi te ona zlatolovka iz Los An- 
gelosa do tada bila opljačkala?« 

»Tko ti je rekao, da je zlatolovka?« 

* »Tko drugi nego ti.« 

»Varaš se, ja ti toga nijesam rekao.« 

»Doduše ne izravno, ali time, što si opozvao 
njen ček, pokazao si, da je sumnjičiš radi zlato- 
lovstva.« 

»Neka ti bude; međutim kažem ti još jedam- 
put, da je to moja stvar i da ne osjećam nikakve 
potrebe o njoj raspravljati. Stvar je sad zaklju- 
čeno poglavlje.« 


riječima 


Veseli roman iz američkog života 


Napisao Petar B. Kyne, preveo V. S. 
(Nastavak) 

»Ti si velik sanjar, ako to vjeruješ. Kaži mi 
otvoreno i ravno, zašto si opozvao ček?« 

»I to je moja stvar.« 

»Tako si se duboko zagledao u tu svoju stvar, 
da nemaš u sebi ni toliko dostojnosti, te mi se 
zahvališ, što sam ti riješila tisuću dobrih dolara 
i spasila te i mreža pustolovke. Nijesi samo ku- 
kavica, nego također neuljudan i nezahvalan.« 

»Nelko,« on će hrapavo. »Kriv sam. Oprosti, 
žao mi je veoma. Obično ne bih nikad, hoću da 
kažem, nikad ne bih mogao... mislim proti 
tebi... koja si tako dobra i pametna... oh Nel- 
ko! Osjećam se tako nesrećnim, da moram odavle, 
da na sve zaboravim. Stidim se pogledati ti u 
oči.« 

»Potpunoma te shvaćam, Elmere. Opraštam ti 
sve, samo ti ne mogu oprostiti, što bježiš odavle 
poput psića, kojemu privežu za rep kositrenu 
škatuljicu. Vladaš se tako, kao da se nečega 
strašno bojiš.« 

»Bojim se, silno se bojim, ali ti toga preko 

telefona ne ću razlagati. Znaš, što ću učiniti, 
Nelko? Odlažem svoj odlazak i večeras idemo 
zajedno na večeru.« 
. Veoma bih rado pristala na tvoj prijedlog, ali 
večeras ne mogu. Posla imam preko glave, pa 
zaista ne mogu. Ali pozoveš li me za sutra na- 
veče, onda primam zakvalno.« 

Krzmajući pristao je naposljetku Elmer i Nel- 
ka je zadovoljna sama sa sobom objesila sluša- 
licu te se vratila u banku, gdje je gospodinu 
Fitzgeraldu, načelniku policije u Los Angelosu, 
napisala ovo pismo: 

»Dragi gospodine načelniče! 

Kako sam Vas već telefonski obavijestila, pri- 
mila je naša banka na odobrenje bankovni ček, 
koji je glasio na ime gospođice Dorice Gejtrud, 
i vratila ga u opasku: »Potpis primaoca ne za- 
dovoljava.« 

Sada Vam javljam, da je anonimno pismo s 
policijskim podacima o Karlu iz Kolorada i nje- 
govom slikom iz zbirke zločinaca, koje ste po 
mojoj narudžbi poslali gospodinu Elmeru B. Svi- 
talu, urodilo lijepim plodovima. Gospodin je 
Svital smjesta dojurio u banku i opozvao spo- 
menuti ček. Pri tom je bio strašno uznemiren. 
Malo je zatim kupio za dvije tisuće putničkih 
čekova, iz čega mi je bilo vrlo lako pogoditi, 
da kani otputovati iz države. 

Bez oklijevanja sam ga pozvala na telefon. Na 
lijep način, a da mu nijesam dala prozreti svoje 
namjere, izvukla sam iz njega priznanje, da 
ga muči velik strah. Očevidno je, da se silno 
osmiješio i pismeno zapleo u mrežu, iz koje se 
ne može iskoprcati. Bez dvojbe boji se, da će ga 
ljubazna Dorica tužiti radi preloma zaručnog obe- 
ćanja. Taj je međutim strah po mojem mišlje- 
nju neosnovan, jer će se događaji drukčije ra- 
zvijati. Kad naše ptice budu uvidjele, da se u 

Elmera porodila sumnja, potrudit će se, da iz 
njega izmuzu što veću novčanu odštetu, dok će 
mu u zamjenu za to vratiti njegova pisma i obe- 
ćati vječnu šutnju. Sada je naša dužnost, da ga 
očuvamo pred materijalnom štetom i da u isto 
vrijeme čednu dvojicu uhvatimo pri iznuđivanju. 
Toga međutim ne ćemo moći učiniti, ako nam 
gospodin Svital pobjegne iz države, zar ne? Za- 
sad mi se posrećilo, da sam njegov odlazak od- 
ložila za četrdeset i osam sati. 

To će pismo putovati istim vlakom kojim i 
opozvani ček; pošto pak ide brzom poštom, pri- 
mit ćete ga, prije nego prispije ček u banku. 
Čim primite pismo, poduzmite, lijepo Vas molim, 
sve potrebno, da varalice prispiju pod strog nad- 
ZOr. 

Sa zahvalnim pozdravima odana 


Nelka Cathcart.« 


IX 


Sutradan poslije podne nazvao je Nelku te- 
lefon iz Los Angelosa. Gospodin J. Fixzgerald, 
načelnik policije, izvještavao je, kako ga je dje- 
vojka bila zamolila. 

»Tek što sam primio vaše pismo,« javljao je, 
»smjesta sam odaslao k poznatoj kući pouzdana 
čovjeka, da je nadzire. Banka je po svoj prilici 
telefonski obavijestila našu dvojicu, da je ček 
prispio, jer su se u pola jedanaest pojavili na 
ulici i iznajmili auto. Odvezli su se k nekom za- 
kutnom odvjetniku. Kad me je o tom izvijestio 
moj pouzdanik, odmah mi je bilo sve jasno i či- 
sto kao zlato. Da će kreposni par poći ravno u 
Pilarcitos zastrašivati nerazumna momka, istinito 
je upravo tako, kao što je istinito, da nas muči 
strah pred smrću i porezima. Zato sam brzim 
automobilom poslao dva svoja pouzdanika u Pi- 
larcitos. U mladićevoj će kući na zgodnom mje- 
stu sakriti diktograf, kojim će moći iz daljine 
slušati razgovor, što će se voditi u dotičnoj sobi. 
Vi međutim potražite vještu i pouzdanu steno- 
grafisticu, koja će svaku izrečenu riječ odmah 
moći pribilježiti. Hoćete li je moći naći?« 

»Ja sam najbrža i najpouzdanija stenografistica 
u cijelom kotaru,« Nelka će mirno. 

»Izvrsno! Prepuštam vam, da uredite sve, što 
je potrebno, s mojim ljudima, kada dođu onamo. 
U Svitalovoj će kući morati nesmetano biti ba- 
rem jedan sat, da namjeste diktograf i uvedu 
Žicu.« 

»Ništa lakše od toga, Vašemu ću zastupniku 
razjasniti sve pojedinosti, kad se bude javio sutra 
kod mene.« 

»Dobro. Ptice će se uhvatiti na lijepak, ne 

bojte se! Bude li se dogodilo što novo, telefo- 
nirat ću vam u pravo _ vrijeme.« 
“To je učinio narednog dana u pola devet sati 
prije podne. Javio joj, da su Karlo iz Kolorada 
i njegova pajdašica u osam sati ušli u vlak, da 
su kupili vozne karte za Pilarcitos i natrag i da 
će prispjeti u Pilartitos u devet sati naveče. 

U deset sati prije podne unišao je u Trgovačku 
banku u Pilarcitosu neki neznani pospanac te se 
lijeno razgledavao naokolo. Iznad jednog pro- 


zorčića opazio je malenu tablicu, na kojoj je 
zlatnim slovima bilo napisano ime: »Nelka Ca- 
thcart«. Lenjivac se polagano i zamišljeno uputio 
onamo. 

»Tajni policijski narednik Fahej iz Los Ange- 
losa,« prošvrljao je i široko zijevnuo. »Načelnik 
je poslao mene i mog druga ovamo, da saslušam 
vaše naredbe.« ; 

»Veseli me, da vas poznajem, gospodine Fa- 
heju. Tu ćete naći sve potrebne upute,« rekla je 
Nelka i dala mu kroz prozorčić zatvorenu ku- 
vertu. »Do viđenja!« ' 

* Gospodin se Fahej lijeno odšuljao iz banke i 
na ulici pridružio svojem drugu, detektivskom 
naredniku Abrahamu Lipovskom. 


JOŠ IMA LIJEPIH DANA, U KOJE MOŽEMO POĆI 
NA IZLETE U PRIRODU 
Veselje mladosti na takvom jednom izletu 


»Sad sam upoznao najprefriganiju ženu na 
svijetu,« rekao je. »Tako ti je lukava, da sa stran- 
cem nije htjela ni govoriti na mjestu, gdje je 
svatko može da vidi. Kad sam se prikazao, turne 
mi kroz prozorčić već napisane upute i sve, što 
mi reče, bilo je: »Veseli me, da Vas poznam, Do 
viđenja!« 

Otvorio je kuvertu i sadržaj pročitao svojem 
drugu. : 

»Karlo iz Kolorada i Mima prispjet će u Pilar- 
citos u devet sati naveče željeznicom istočne li- 
nije. Sa kolodvora poći-će po svoj prilici ravno 
prema kući gospodina Svitala, koja leži u Mo- 
droj ulici br. 302, na uglu Leskove ceste. 

U sedam sati naveče napustit će gospodin Svi- 
tal svoju kuću, da me odveze na večeru. Vratit 
će se tek iza deset sati. Čim otide iz kuće, poći 
će i njegov crnokožac sluga za vlastitim pošlo-__ 
vima prema trgovačkom dijelu grada, odakle se. 

ne će tako skoro vratiti. Vaša je zadaća sada, da 
pođete iza kuće i da krivim ključem otvorite ku- 
hinjska vrata. Ključanica je staromodna pa vam 
ne će praviti nikakvih poteškoća. 

Diktograf namjestite iza starog divana, koji 
ćete naći u sobi za primanje; žicu odvedite kraj 
zida po tlima do glasovira, pa onda je potegnite 
gore, zatim kroz prozor i dalje po tlu u dvorištu 
do automobilske šupe. U šupi vas ne će nitko 
smetati, jer gospodin Svital drži svoj auto u ne- 
koj garaži u gornjem dijelu grada. 

Kad me gospodin Svital bude ostavio kod mog 
stana i odvezao se dalje da spremi svoj auto u 
garažu, pohitit ću k vama u šupu. Sa sobom ću 
imati džepnu električnu lampu, bilježnicu i neko- 
liko zašiljenih olovaka. Mjesto stola služit će mi 
blatobran starog automobila. Kad dođem, udarit 
ću dvaput na vrata, s dugim razmakom između 
prvog i drugog udarca. Sve ostalo prepuštam 
vama.« 

»Dakle, što kažeš za tu djevojku?« upita na- 
rednik tajne policije Fahej svog druga. 

»Kažem, da bih je još danas zaprosio, kad bih 
znao, da bi me uzela — ali ne bi,« žalosno od- 
vrati narednik tajne policije Lipovski. 

KE 


Točno u sedam sati javio se Elmer kod Nelke. 
Zajedno su se odvezli na večeru u Angelottijevu 
gostionicu. Za vožnje nijesu se ni riječju dotakli 
stiske, u koju je tako lakoumno zapao mladić. 
Na djevojci nije se ni moglo opaziti, da se zani- 
ma za tu njegovu nevolju. Tako je Elmer tek pri 
kraju večere spomenuo tu neugodnu stvar. 

»Nelko, večeras ne ćemo plesati, da znaš,« on 
će, »Morat ću naime odmah kući.« 

Nelki se obraz vidljivo produljio. 

»Nelko, zaista ne mogu. Moram kući, gdje me 
čekaju veoma teški časovi. Danas ujutro primio 
sam od Dorice Gejtrud brzojavku, u kojoj mi 
javlja, da će me večeras iza devet sati posjetiti. 
pa neka budem kod kuće.« 

»Što hoće od tebe?« upita Nelka nekako po- 
spano. Poslužila se sa nekoliko maslina. Elmer 
je oštro promatrao i vidljivo se smirio. 

»Hoću li da budem pravedan,« reče, »moram 
priznati, da je moje vladanje prema Dorici ne- 
muško i nepošteno. Držim, da će od mene tra- 
žiti razjašnjenje.« 

»Dorici nije nimalo stalo do tvog razjašnjenja,« 
odvrati Nelka mirno. »Nije joj stalo ni do tvoje 


ljubavi. Od tebe hoće samo novac i ništa drugo.« 


ZA1DINAR 
DOBIJETE 1 LITAR 


sintetske mineralne vode, koju može svatko da 
pripremi u tren oka sa prašcima »VIR«. Ovako 
pripremljena sintetska mineralna voda sadržava 
sve sastojine naravne mineralne vode. Ukusna je, 
pitka i zdrava. Idealno piće za svaku obitelj. Pije 
se sama, pomiješana vinom ili bilo kojim voćnim 
sokom. 

>VIR« prašci dobivaju se svuda. 1 kutija »VIR« prašaka 

za pripremu 10 litara sintet. mineralne vode Din 12.— 

Poštom pouzećem šalje Laboratorij »Alga« Sušak 4 
kutije »VIR« prašaka Din 50.— (franco) 


»Dašto; obećao sam joj tisuću dolara. Čini mi 
se, da se uslijed tog mog obećanja čak zadu- 
žila i da je sada u velikoj stisci, kad vidi, da ne- 
ma hiljadarke.« U sjetnoj odvažnosti sjetno se i 
nasmiješio. »Djevoke mi je nekoliko žao,« na- 
stavio je, »pa ipak sam veseo, što sam pobijedio 
Dašto, kad dobro promislim, vidim, da uopće ni 
nijesam bio zaljubljen u nju. Dok smo bili za- 
jedno, udarila mi je u glavu kao šampanjac, a 
kad smo se rastali, vatra je smjesta ugasnula. 
Morao sam biti lud, znaš, Nelko, inače ne bih 
bio dozvolio, da te ni za čas ne nadvisi.« 

»Kad bi sudili o nama po našim najlošijim dje- 
lima,« Nelka će, »teško nama na ovom i na onom 
svijetu, Kada listam po knjizi tvojih djela i tvo- 
jih vrednota, vidim dugi niz zlatne aktive — vu- 
če se od stranice do stranice — a na stranici pa- 
sive vidim samo neznatnu čovječju zabludu, ko- 
joj bismo mogli dati naslov: Dorica Gejtrud. I 
taj tvoj maleni dug sastavljen je od jednakih 
dijelova sljepoće, znatiželje, bezumlja, sebično- 
sti, djetinjske lakoumnosti, muške naduvenosti 
i istočnog grijeha. Pao si u kaljužu, ali ne bez 
otpora i boja, i kad si pao, oštro je zaboljelo sve, 
što je u tebi bilo lijepo i dostojno — i ti si toga 
bio svijestan. Osvojio si lijepu djevojku, a da 
pri tom nijesi osjetio sreće. Opajao si se tobož- 
njom srećom, koja nije bila ni tobožnja; sama si 
sebe varao. Vjeruj mi, Elmere, da me tvoja grad- 
ska djevojčica od porculana nikada nije pa ni za 
čas natkrilila. Dragoviću moj, daj da te uvjerim, 
da me kod tebe ne će poraziti niti jedna žena; 
kad se o tebi radi, lukava sam djevojka, koja je 
puna spletaka, dalekovidna i sebična, da joj ne- 
ma paral« 

Elmer se glasno nasmijao. 


»Rado slušam takve šale,« rekao je. »Pričaj mi - 


još koju!« ' 

»Ti si neizlječiv ludov! Znatiželjna sam, kako 
možeš iz ljudskog bića stvoriti anđela. A sad 
hajdmo plesati, a zatim kući, gdje ćemo te za- 
početi uzgajati po novim metodama.« 

Kad se Elmer rastajao od Nelke kod njezina 
stana, bio je toliko drzovit, da ju je zamolio za 
poljubac, koji bi imao da nadomjesti. pozdrav 
»laku noć«. Nelka mu se smijala u brk. 

»Večeras ne će biti ništa,« rekla je, »i to zato, 
jer, prvo, meni nije stalo do poljubaca, i drugo, 
jer nemaš nikakva prava tražiti poljubaca od 
mene.« 

Elmer se odvezao prilično poparen. 

Tek što se auto sakrio iza prvog ugla, Nelka 
se okrenula i hrlim koracima pojurila prema El- 
merovoj kući. Došavši u blizinu nastavila je put 
običnim korakom Modrom ulicom i zatim zao- 
krenula Leskovom cestom. Odavle je na stepeni- 
cama Elmerove kuće opazila muški i ženski lik, 
a kraj njihovih nogu dva mala ručna kovčega. 
Iza kuće rasprostiralo se dvorište, a u krajnom 
njegovom uglu, malne tik uz Leskovu cestu, sta- 
jala je Elmerova automobilska šupa, koja se 
otvarala prema cesti. Nelka je mirno pošla ona- 
mo i prema dogovoru zakucala na široka vrata. 

»Već ga čekaju,« šapćući kaže joj detektivski 
narednik Fahej, kad je unišla, 

»Znadem, već sam ih vidjela. Elmer će za pet 
minuta biti ovdje. Je li sve u redu?« 

»Sve je išlo kao po loju,« odgovori joj nared- 
nik Lipovski. 

»Elmer će doći po Modroj ulici u smjeru Le- 
skove ceste. Pošto ih očekuje, ne će s njima raz- 
govarati na verandi, nego će ih odmah odvesti u 
kuću. Bilo bi svakako dobro, kad bi se jedan od 
vas približio kući i prisluškivao.« 

Pričekali su pet minuta. Zatim je jedan od de- 
tektiva nečujno pošao prema kući. Iza dva mi- 
nuta vratio se. 

»Sve, što je rekao, bilo je: Dobro veče!« re- 
kao je. »A zatim ih pozvao u kuću, da se poraz- 
govore. A žena mu je rekla: Aha! Pa ipak si pa- 
metan!« 

Detektivski narednik Fahej potisnuo je preko 
Nelkinih ušiju sponu sa slušalicama i svijetlio 
joj, dok je naslonjena na automobilski blato- 
bran čudnim stenografskim znakovima zapisivala 
kratki razgovor, koji se vodio između Elmera i 
njegovih posjetilaca. I detektivi su na ušima imali 
slušalice. 

Elmer je otvorio vrata kuće, zapalio električ- 
no svijetlo i pošao u svoju spavaonicu, da odloži 
kaput i šešir, prije nego se vrati u sobu za pri- 
manje, gdje ga je čekala njegova Nemeza*. Nel- 
ka je uzdrhtala od ponosa, kad joj je sakriven 
diktograf donio njegove prve riječi. Obrve obih 
detektiva su se uzdigle, a naredniku se Faheju 
čeljust objesila u šaljivoj ozbiljnosti. Elmer je 
naime bez oklijevanja prvi počeo napadati. 

»Dakle, Karlo iz Kolorada, stare kosti, kako 
je?« upitao je veselo. »Što veliš k tome, ako do- 
nesem gutljaj dobrog pića, da si opereš putnu 
prašinu iz grla? Mislim dašto gutljaj vode. Da- 
vati vino takvom tvoru, kakav si ti, bila bi zaista 
šteta.« 

»Velim,« započeo je Karlo sjetno, »kako do- 
laziš do takve... .« 

»Kako? Sama dotječe po cijevi i izlazi kroz 
pipac,« Elmer će udobrovoljenim glasom. »Tvoju 
brzojavku, Dorice, ili kako ti se ono kaže, srećno 
sam primio. Tražila si taj sastanak, ali mi nijesi 
rekla, da će s tobom doći i taj tvoj dobar čo- 
vjek. Potrebno je, da se razumijemo. Tvog pra- 
tioca ne trebamo nas dvoje, pa mu zato kaži, 
neka za vrijeme našeg razgovora lijepo šuti; do- 
ista, Karliću, budeš li izgovorio samo jednu riječ, 
dobit ćeš po tikvi tako, da ćeš posvema zaboraviti 
današnje teške časove. Kad smo dakle u tom spo- 
razumni, na glas ćeš mi, mila moja Dorice, reći, 
koja ti je nevolja. Ne smišljaj mnogo, jer, mine 
li me ustrpljivost, bacit ću vas na cestu, prije 
nego sve saznam.« 

Nastala je šutnja, koja je potrajala pet sekun- 
da, a zatim: 

»Ruke u vis, Karliću moj zlatni! Ne igraj se sa- 
mokresom, jer bi mogao odapeti! Tako, vidiš, 


* Nemeza — božica osvete i kazne za grijehe. 


bit će pametnije! Zar doista misliš, da sam takav 
glupan, da ću se s vama upuštati u takva poga- 
danja, a da se ne bih znao paziti? Lijepo se okre- 
ni i miruj, dok ti ne oduzmem opasnu igračku. 
Sad je dobro, Karlo. Samokres ću ti vratiti, a na- 
boje ću zadržati za uspomenu. Dorice, ugaslo svi- 
jetlo života moga, ded reci koju riječcu!« 

»Došla sam te upitati, zašto si me ostavior« 

Doričin je glas bio opor i napet od silnog 
gnjeva. 

»Možda već znadeš, zašto. Ne dopada mi se 
taj mužić ovdje i radi njega ne sviđaš mi se ni ti.« 

»Zašto ti se on ne sviđa?« 

»O njem imam veoma zanimljive policijske po- 
datke, lijepo napisane crno na bijelom. Možda 
bi ih i ti rado čitala? Ako baš hoćeš, možeš lako 
usporediti njegovu fotografiju s originalom, a 
možeš se i uvjeriti, da li su njegove tjelesne mje- 
re, uzete na njemu po Bertillonovom sistemu, 
pravilne.« 

»Prestani s time, Mimo,« zabrundao je Karlo 
zlovoljno. »S takvim praznim frazama ne ćemo 
doći nikamo.« 

»Dragi moj Karlo, rekao sam ti, da ću te uda- 
riti po tikvi, budeš li rekao samo riječ,« opomenu 
ga Elmer. »Nijesam održao riječi, koju sam bio 
zadao Dorici ili Mimi ili kako se ona zove, kad 
sam joj obećao hiljadarku, ali to još ne znači, da 
je ne ću održati i prema tebi.« 

Tim je riječima slijedio prigušen klik, kliza- 
jući glas stopala, ropot pokućstva i zatim — ti- 
šina! Nelka je uzdrhtala. Svoje blijedo lice okre- 
nula je prema detektivu Faheju, koji je tješeći 
položio svoju veliku šapu na njenu malenu sme- 
du ruku. 

»Tko zna, hoće li mladić sam izaći s njima na 
kraj? srdito je zabrundao. »Karlo iz Kolorada 
kadar je počiniti sve pa i ubosti nožem, koji uvi- 
jek nosi sa sobom. Bit će možda pametno, ako 
pođem onamo pogledati.« 

»Ne treba,« Nelka će odvažnim i zahvalnim 
glasom. »Elmer će izbatinati Karla, pa makar taj 
bio napravljen od samih divljih mačaka.« 

»Sve će nam pokvariti,« šaptao je Lipovski 
gorko. »Tako se ne bi smio vladati. Mislili smo, 
da će lijevati suze, moljakati ih i nuđati im novac, 
a kad tamo on im ne da ni da kažu, što hoće od 
njega. Na taj ih način ne ćemo moći optužiti 
zbog ucjenjivanja.« 

»Tvrdoglavac je i zaslužuje, da ga čovjek na- 
bije,« zamrmlja Fahej. »S osobitim bih mu vese- 
ljem navio uši, pa ga ipak imam rado — tog 
vrlog momka!« 

Nelka ga je zahvalno pogledala. 

»Vi ste zlatna duša,« prišapnula mu. 

Diktograf im je donio nove riječi. Govorio je 
Elmer. 

»Dok naš dragi Karlo tumara po zemlji sanja, 
nas ćemo dvoje, Dorice, moći nesmetano raz- 
govarati. Ded, požuri se, Dorice! Kakve su one 
zle vijesti, što mi ih donosiš?« 

(Nastavit će se.) 

»Jugo, jugo!« zakliktalo je u njegovoj duši, i 
on je jurnuo iz zagušljive sobice napolje. A i 
zašto ne? Ta bio je mlad. U naponu mladenačke 
snage. A željan života. Jedva je dočekao pro- 
ljeće — ono vrijeme, kad se čovjek može usuditi 
izaći bez zimskoga kaputa. Ta on ga nije ni imao. 
Šta će: siromaštvo i bijeda. Otac i majka bole- 
žljivi i stari, a kod kuće još osmero neopskr- 
bljene djece. 

On se nalazio na naukama. Nadao se uzalud 
stipendiji. 

Za dugih zimskih. večeri prokrao bi se tek u 
veče, kad je sumrak pao, da iz daljine zirne u 
njezine jarko osvijetljene prozore. 

Vidio ju je; i na prvi pogled uzdrhtalo mu je 
srce u grudima. Ljubio ju je. 

Ona mu uzvraćala žarki pogled, jer je bio lje- 
pušast — sin kršnih bregova, sa crnim kao ponor 
očima, koje su bezazleno zirkale u taj Božji 
svijet. 

Za božićne tlazdene poslao mu je stric novo 
crno odijelo. I jedne pokladne večeri obukao ga 
je te je kroz mrak — onako bez kaputa dospio 
do raskošne zgrade i uljegao u plesnu dvoranu. 
Tu se upoznao s njome. 

»Gospodin Bogumil R.. .« 

»Gđica Emilija T..« glasio je cio dijalog je- 
dnog mu sudruga, koji ga je predstavio njojzi. 

. Kćerka načelnika ministarstva, ali vele- 
posjednika... nosi milijun i p6,« dodao, je u ša- 
patu sudrug mu. 

A ona? Ljupka kano anđelak, sa tamnim sa- 
njarskim očima, iz kojih je odsijevala dobrota : 
nevinost. 

I kad ju je sa privolom njene majke pratio do 
kuće, naiđoše na staru siromašnu ženu sa neja- 
kim čedom u naručju. 


Slika dolje : 


TIHA OBITELJSKA SREĆA 
Prizor iz filma ,Evelyn Prentice“ M. G. M., u kojem je dan pravi 


s/avospjev tihoj sreći oca (William Powell), majke (Mirna Loy) i 
njihove kćerkice (Cora Sue Collins) 


»Smilujte se, udijelite djetetu bez oca i maj- 
ke... Podijelite Boga radil« vapila je starica 
stiščući na grudi nejako djetence. 

Prolažahu gospoda umotani u skupocjene 
krznene kapute kao pratioci još raskošnijih 
dama, ali se nitko ni ne osvrnu na sirotu ženu i 
nejako dijete. 

»Evo, majčice, djetetu za mlijeko,« prošaputa 
Bogumil na prolasku kraj njih. 

»Ta za Boga — vi joj dadoste cijelu deset- 
dinarku... Zar to nije puno, gospodine Bogu- 
mile?« 

»Nije, gospođice. Da imam više, dao bih joj 
još. AI' na žalost — tih deset dinara bio mi je 
moj sav imetak.« 

Ona ga nijemo pogleda. I njena ruka priljubi 
se onako u mraku čvrsto o njegovu... 

A stisak ruke mnogo je kazao. 

Tiho je proljetno veče. Sa vrhunca zagrebačke 
gore struji ugodni povjetarac i ljulja se na kri- 
lima svemira. Gora se zaodjela zelenilom, a to 
zelenilo pričinja se još čarobnijim na blijedim 
mjesečevim zrakama. 

Po šljunkom nasutoj stazi, što se odvaja lijevo 
od glavne Maksimirske aleje, rukom pod ruku, 
mučke idu on i ona. 

Usne kao da su im srasle. Ta šta će im i riječi? 
Srca govore... 

Zašavši dublje u sjenu stogodišnjeg hrašća 
spustiše se na klupu. 

»Mislio sam, da ne ćeš doći,« uslobodi se on 
pritiščući joj ruku na usne. 

»Ta kako si mogao to i pomisliti, 
Onda me ti još ne poznaš.« 

»Oprosti, draga, nisam mislio, da ti ne bi htjela 
da dođeš od svoje volje — tek tako... da će te 
štogod spriječiti. Al opet; nisam se nadao tolikoj 
sreći. 

»I život za tebe!« prošaputa ona gledajući ga 
sva zanesena ljubavlju. 

A jedan sat nakon toga, kad ju je dopratio do 
ikuće, spustila je svoju anđeosku glavicu na nje- 
gove grudi — prisižući mu vjernost do groba... 


3. 


Već je sedam dana nije vidio. Nije mogao iz- 
držati. Obilazio je izdaleka oko kuće, jer u samu 
kuću nije htio ulaziti, da ne pobudi sumnju. 
Emilijina majka kao da je nešto naslućivala. 1 
jedne večeri postala je tako hladna prema nje- 
mu, da je izgubio svaku -volju, da se s njom 
sastane. 

Ali ona, Emilija... ona mu je bila sklona. 
Ona ga je ljubila. A on je eto za tu istu ljubav 
bio spreman, da se sa cijelim svijetom uhvati u 
koštac, ma ga to i života stajalo. 

Tek uveče sedmoga dana, kad se sav slomljen 
povratio kući, našao je od nje pismo puno izljeva 


Bogumile? 

žarke ljubavi, kojom u duhu čezne za njim. Mo- 
rala je s majkom k ocu u Beograd, gdje će ostati 
neizvjesno vrijeme. 

»Do groba; aiu grobu samo tvoja Emilija,« 
završila je list. 

A on? Zar se smirio i feto. na počinak? Ne, 
već je jurnuo u tihu ljetnu večer — van u pri- 
rodu, gdje je u sjeni starih, granatih lipa sa- 
njario o sreći budućeg života... 


4. 


INapokon je prispjela. Povratila se s ocem i 
majkom kući. Na taj povratak čekao je on već 
puna tri mjeseca. 

Siromah — prodao je svoje nove cipele, što ih 
je dobio na poklon za svoj rođendan od doma- 
ćeg starca župnika. Htio ju je sa buketom skupo- 
cjena cvijeća dočekati. I čekao je... Dan na 


HRVATSKI METROPOLITA 


dan... Tek šestoga ju je dana pukim slučajem 
sreo... Poletio je raskriljenih ruku k njoj. 
Najednom stane. Njezina hladnoća ga je na po- 
sljednjem koraku zaustavila. Ruke mu klonuše 

. Tek jedina riječ prešla je preko njegovih 
problijedjelih usana: »Oprostite!« 

Zatim kao oparen, sav snužden pođe na drugu 
stranu — držeći neprestano šešir u ruci.. 

»Zaručila se s drugim,« saznao je još isti dan 
i bolno zajauknuo... 

Mira i pokoja nije mogao više nigdje naći. 
Odveć ju je ljubio... Sve je to djelovalo po- 
razno na njega tako, da se na liječnički savjet 
povukao sasvim u kuću i legao u krevet. 

. A kad je kroz ogoljelo granje zalepršao 
prvi sniježak, prekrivao je u kovitlju gore na 
Mirogoju jedan na humak — njegovo vje- 
čno odmaralište . BOŽIDAR ČOP 


ZA BL. NIKOLU TAVELIĆA | 


Svaki se narod ponosi svojim velikim i slavnim ljudima. 


A svaki se katolički narod posebno ponosi svojim svecima. 
Mi Hrvati nemamo mnogo svetaca, za koje bismo znali: 
tek nekoliko blaženika. Pa i te dovoljno ne poznajemo, ne 
častimo, ne slavimo, kako bi to činili drugi narodi. 

'Ove godine se u svim našim krajevima, hvala Bogu, stalo 
da širi štovanje dvojice naših hrvatskih blaženika: bl. Marka 
Križevčanina i bl. Nikole Tavelića. Njih sad Hrvati kato- 
lici sve više počinju da štuju. Štovanje bl. Marka Križevča- 
nina oživila je proslava tridesete godišnjice, otkako je pro- 
glašen blaženim. A štovanje bl. Nikole Tavelića Šibenča- 
nina oživljuje i širi to, što se po svim hrvatskim krajevima 
saznalo, da se tom hrvatskom blaženiku u čast podiže prvi 
hrvatski oltar u Svetoj Zemlji, te će tako i ondje po tom 
Hrvatu ugodniku Božjem biti podičeno hrvatsko ime. 

Taj prvi hrvatski jerusalemski oltar znači za sve nas Hr- 
vate narodni, kulturni i vjerski događaj prvoga reda. Za 
taj događaj treba da nesamo sazna svaki Hrvat, nego da 
tom događaju posveti svoju ljubav, svoju pažnju, svoje za- 
nimanje, kako bi postao odraz cijelog hrvatskog naroda. 

Hrvatski metropolita dr Antun Bauer svojim je pokro- 
viteljstvom uz ostale hrvatske nadbiskupe i dvojice bis- 
kupa otpočetka istakao značenje podignuća tog prvog hr- 
vatskog oltara u Jerusalemu. A sad, kad se to djelo pribli- 
žuje dovršenju, preuzvišeni je hrvatski metropolita i pose- 
bnom okružnicom svratio pažnju svoga svećenstva na taj 
hrvatski jerusalemski oltar. Tom okružnicom pozvani su svi 
svećenici i vjernici nadbiskupije zagrebačke, da što većma 
prigrle štovanje bl. Nikole Tavelića i da posvete svoju lju- 
bav ostvarenju prvog hrvatskog oltara u Svetoj Zemlji. 

Hrvatski je metropolita progovorio. Njegovu riječ će 
čuti i poslušati svi Hrvati katolici nesamo zagrebačke nad- 
biskupije, koja je evo za proširenje slave blaženog hrvat- 
skog jerusalemskog mučenika po svim našim krajevima 
prihvatila prvenstvo, nego svi Hrvati uopće. I domala od- 
jeknut će od jednoga do drugoga kraja lijepe naše domo- 
vine žarka molitva sviju hrvatskih srdaca: BL. NIKOLA TA- 
VELIĆU, HRVATSKI JERUSALEMSKI MUČENIČE, BUDI 
ZAŠTITNIK HRVATSKOGA NARODA PRED SPASITE- 


LJEM SVIJETA, TI, KOJI SI JEDINI OD SVIJU HRVATA 


DAO MUČENIČKO SVJEDOČANSTVO VJERE DJEDOVA 
NAŠIH U SVETOM GRADU KRISTOVE GOLGOTE I KRI- 


STOVA UUSKRSNUĆA! | 


RELIJEF BL. NIKOLE TAVELIĆA 


* za hrvatski oltar u Jerusalemu 


Izradio Ivo Kerdić 

Abesinija i Abesinci 


SOCIJALNO I POLITIČKO UREĐENJE ABESINIJE. 


Kad se govori o uređenju Abesinije u soci- 
jalno-političkom pogledu, treba napustiti da- 
našnje evropsko mjerilo. Donekle bi tačno mogli 
razumjeti abesinsko državno i društveno ure- 
đenje, kad bismo je promatrali u okviru evrop- 
skog srednjeg vijeka. Kažemo donekle, jer ni 
okvir srednjega vijeka nije potpuno podesan da 
protumači osebujnu tvorevinu abesinske države. 
Uz srednjovjekovne elemente postoje i neki ele- 
menti novovjekovni (začeci parlamentarizma, 
apsolutizam itd.), a još više postoji elemenata, 
koji su bliski državnom uređenju evropskih pri- 
“ mitivnih država u starom vijeku. 

To se čini na prvi pogled čudnovato: abesinska 
monarhija je na pr. tvorevina dugih stoljeća, 
pa bi čovjek očekivao snažnu monarhijsku mi- 
sao, koja može ugušiti svaku protumonarhijsku 
težnju. Međutim monarhija se u Abesiniji nije 
mogla razviti onako, kako su se razvile monar- 
hije početkom novoga stoljeća u Evropi jedno- 
stavno radi toga, što su mnogi elementi priječili 
njezin zamah i nezavisno zahvatanje u državne 
poslove. Prije svega jačanju monarhijske misli 
i vladarskog apsolutizma smetaju feudalni od- 
nosi. Jaki velikaši jedva priznaju kraljevsku 
vlast, pogotovu u vrijeme mira. Oni živu na 
svojim dobrima poput malih suverena. Još manje 
priznaju vrhovnu carsku vlast pojedini pokra- 
jinski vladari (rasovi), osobito rasovi pokrajina 
Amhare, Tigre i Šjoe. 

Nije bez značenja ni činjenica, da se u Abesi- 
niji nikada nije smatrala institucija monarhije 
božanskom ustanovom, nego čisto civilnom, la- 
jičkom. Zato abesinski carevi, osim rijetkih izni- 
maka, nijesu nikada vršili vjerske funkcije. Vjera 
uopće nije nikada bila sastavni dio monarhije, i 
zato monarhija nije bila ni teokratska ni despot- 
ska, barem u teoriji. Ali iako je institucija mo- 
narhije lajička, ipak se odmetnuće od cara sma- 
tra i po državnim zakonima i po crkvenim do- 
gmama kao zločinstvo protiv Boga. Caru dakle 
treba biti vjeran, ali opet cara ne treba previše 
slušati... Još je kurioznija činjenica, da je car 
imao uvijek apsolutnu vlast nad crkvom i nad 
svećenstvom. e 

Carska vlada i carska moć osjeća se više po- 
sredno nego neposredno. Uopće Abesinija je 
neke vrsti federalnog carstva, u kome je car u 
načelu više reprezentant jedinstva abesinske dr- 
žave nego regulator čitavog javnog života. Ali 
odnos cara prema pojedinim rasovima nije utvr- 
đen pismenim, ustavnim putem, nego taj odnos 
zavisi više od momentane snage careve. Izvori 
carske moći leže u prvom redu u danku, koji su 
dužni davati caru pojedini rasovi. Financijsko 
središte je u pokrajinama. Rasovi redovito ubiru 
neposredno porez, a car tek posredno, ali jači 
carevi znadu često i sami ubirati porez nepo- 
sredno. Porez je u obliku danka u naravi: car 
mjesto određenoga broja novaca prima danak u 


naravi. Kao što car ne prima od svojih poda- 
nika poreza u novcu, tako ni carski ljudi, čino- 
vnici, redovito ne primaju plaću, nego im car 
daje za nagradu imanja, a često većim činovni- 
cima — i čitave pokrajine. Jedino strani stru- 
čnjaci, koji stoje u carskoj službi, primaju plaću 
u novcu (taliri Marije Terezije). Prema tomu uz 
neke ograde možemo reći, da je Abesinija i danas 
upravljana na srednjovjekovni način. Ona je 
vojnička, feudalna monarhija sa centralnom 
vlašću, koju predstavlja Negus Neghesti okružen 
s državnim savjetom, u kome se nalaze rasovi 
pojedinih pokrajina, koje su nešto između auto- 
nomnih pokrajina i konfederativnih država. Ra- 
sovi dijele svoje države na oblasti i okružja. 
Vlast rasova je redovito nasljedna, ali se doga- 
đaju i iznimke, osobito u vrijeme, kad je Negu- 
sova vlast velika. Rasati (kraljevstva), koja sači- 
njavaju abesinsko carstvo, jesu: Tigre, Lasta, 
Amhara, Gođan, Šjoa, Harar i Kafa. 

Teoretski — car sam izdaje uredbe za čitavu 
državu, a ministarstvo, koje imenuje car, služi 
kao posredništvo između cara i rasova. Inače je 
car redovito sam ministar predsjednik. 

Zakoni su zastarjeli. Abesinija je sigurno je- 
dinstvena država u tome pogledu. Događaju se 
izmjene pojedinih uredaba i promjene upravnih 
metoda, ali temeljni državni zakoni su među 
najstarijim važećim zakonima. Temeljni se dr- 
žavni zakoni nalaze u zbirci Flateneghist, koji je 
mješavina civilnog zakona i državnog ustava. U 
ovom zakoniku miješaju se zakonske odredbe 
bizantinskoga i starog egipatskog zakonika. 
Pored ovog civilnog zakonika postoji i crkveni 
zakon nazvan Sinod, koji obuhvaća nesamo 
crkveno pravo, nego i civilno pravo, u prvom 
redu odnošaj oca i djece, nasljedno i ženidbeno 
pravo. Taj Sinod je primljen negdje u četvrtom 
stoljeću poslije Krista, pa prema tomu razu- 
mljivo je, da u njemu ima mnoštvo zastarjelih 
odredbi i ustanova, pogotovu što je taj zakonik 
mješavina starog židovskog i rimskog prava. 

Predstavnici vlasti malo se razlikuju svojom 
nošnjom od ostalog naroda. Jedino je suncobran 
znak posebnog položaja. Tako rasovi nose — i 
to uvijek i na svakom mjestu — suncobran od 
platna, a svećenici nose suncobran od slame. 
Svećenik ne može vršiti ni jednu javnu, vanjsku 
funkciju bez suncobrana, koji nosi sam ili mu 
ga nose đakoni. Svećenstvo u Abesiniji vrši 
golem utjecaj. Ono je redovito odlučno kod svih 
velikih političkih događaja i promjena. Kako je 
koptska crkva državna crkva, to je gotovo sve 
školstvo u rukama svećenika. Koptskoj je crkvi 
na čelu aleksandrijski patrijarha, a njegov je 
namjesnik u Abesiniji abuna, koji jedini ima 
vlast, da redi svećenike. Abuna je u malom cr- 
kveni diktator i on gotovo neomeđeno vlada 
abesinskom crkvom. Jedini Negus Neghesti može 
katkada nametnuti svoju volju abuni. Drugog 

gospodara ili barem savjetodavnog vijeća abuna 
ne priznaje. 

Ni vojska nije ništa uređenija. U Abesiniji ne 
postoji vojska u evropskom smislu. Niti postoje 
vojnički upravljaći, niti postoji stalna i opća 
vojna obveza. A opet svaki je Abesinac pomalo 
vojnik, jer svaki nastoji da ima svoju pušku, pa 
taman to bila kremenjača ili lovačka ostraguša. 
Vrhovni gospodar te neorganizovane vojske je 
car, ali stvarnu vlast u svojim pokrajinama 
imađu rasovi, dok car ima neposrednu vlast samo 
nad svojom specijalnom carskom vojskom, koja 
se u novije vrijeme sve to više organizira na 
evropski način i sastoji se uglavnom od domaćih 
plaćenika-vojnika i stranih instruktora-oficira. 
Civilni upravljači, rasovi, u isti su mah generali. 
U miru upravlja svojom pokrajinom, a u ratu 
zapovijeda svojim trupama. Snaga tih upra- 
vljača-generala nije stalna: ako je car slab, oni 
su jaki, ali ako je car jak, oni su snažni tek kad 
su u milosti carevoj. Kad padnu u nemilost, nji- 
hov položaj nije nikako zavidan. Ako ne izgube 
glavu, izgube imanja i vlast, pa ima dosta slu- 
čajeva, da su bivši rasovi postali puki siromasi, 
koji provode svoj život u najvećoj bijedi. 

Prave hijerarhije u abesinskoj vojsci nema, 
Izučeni zapovjednici, koje imenuje car, često 
nemaju ni toliko vlasti, koliko je imaju poče- 
inici u vojničkom zanatu, ako su plemićki sinovi. 
Poslije rasova najveću vojničku vlast imađu de- 
đasmaki (zapovjednici posljednjeg vojnog od- 
reda), zatim kanjasmaki (zapovjednik desnog 
krila), pa gerasmaki (zapovjednici lijevog krila) 
i napokon fataurari ili zapovjednici prvih bojnih 
odreda. Ovo su veće časti. Ispod njih su balam- 
barasi (zapovjednici tvrđava) i baše (obični ofi- 
ciri), dok se rasovi zovu katkada Turkbaše. 

Značenje i utjecaj abesinskih »oficira« ne za- 
visi o njihovu imenu, nego o tome, kakvom 
provincijom zapovijedaju u vrijeme mira i kakvu 
vojsku imadu u ratu. Oficiri rasova su izjedna- 
čeni carskim oficirima, iako njihove čete nijesu 
ni izdaleka jake kao carske čete. Vojni zapo- 
vjednici, nesamo oni najveći, nego i najmanji, 
zapovijedaju i civilnom pučanstvu, jer je Abesi- 
nija vojnička zemlja, u kojoj imadu posebne 
povlastice samo vojnici i koptsko svećenstvo. 

Kad jedan vojnik dobije oficirsku monduru i 
postane gospodar vojske i izvjesnog teritorija, 
sam bira i imenuje svoje pomoćnike u vojnoj i 


civilnoj upravi, tako da su niži oficiri-činovnici . 


odvisni samo od svog neposrednog šefa. Ovi 
niži oficiri-činovnici dužni su držati stalan broj 
slugu, koji moraju na svaki poziv svoga gospo- 
. dara poći u vojsku, u rat i slično. Prema tomu 
u Abesiniji nema stavnje u evropskom smislu 
riječi, pa bi se najprije moglo reći, da se abe- 
sinska vojska sastoji od dobrovoljaca, samo što 
tih dobrovoljaca ima toliko, koliko žele vojni za- 
povjednici, budući da je vojni stalež privilegovan 
i on jedini daje priliku mladim ljudima da se obo- 
gate. 

Ali iako su vojnici i niži oficiri podložni samo 
svojim višim oficirima i samo od njih zavise, to 


car ipak može, ako mu treba, preko svojih po- 
dložnih oficira skupiti vojsku, koja ne će biti 
ništa manja od vojske brojčano jednakog na- 
roda u Evropi, iako se vojska kupi baš onako 
kao u srednjem vijeku u Evropi: carevi vazal: 
mobiliziraju onoga, koga mogu, a kako svi Abe- 
sinci rado polaze u rat, kad ih njihov oficir po- 
zove, to je i ovakav sistem sposoban da dade 
Abesiniji brojnu vojsku. Kad caru, rasu ili nižem 
oficiru treba vojska, pošalje u narod bubnjare, 
koji kažu narodu, kad treba da se vojska sa- 
stane i gdje. I tako se vojnici-državljani sku- 
pljaju. Kad su u miru, vojnici živu kod kuće, 
primaju platu od svog neposrednog gospodara 
(oficira) u naravi i još k tome tri, četiri talira 
za odijelo i oružje. Kad se obični vojnik pokazao 
hrabrim i neustrašivim, onda dobije na upravu 
jedno selo. Obično ni u miru ni u ratu vojnici 
nemaju svoju monduru (osim carskih četa), nego 
nose odjeću kao i svi drugi urođenici. Obično 
ne nose cipele nego proste i jednostavne san- 
dale, a često idu bosi. 

Ratna je oprema nejednaka: jedni imadu no- 
vije puške, dok mnogi imadu puške zastarjelih 
tipova. Poglavari u ratu nose svilene košulje, 


koje služe kao dekoracija. Otkada je stupio na 


čelo države današnji Negus Neghesti, vojska se 
u mnogočemu reformirala. Prije svega on je 
uveo stalan kadar svojih ličnih plaćenika. Zatim 
je doveo iz Japana i iz različitih evropskih dr- 
žava velik broj stranih vojnih stručnjaka, koji 
spremaju vojsku za moderno ratovanje. Uz 
pušku i štit, koji se još upotrebljava u abesinskoj 
vojsci, on je uveo modernu artileriju, koja doista 
nije mnogobrojna, ali je najmodernijeg tipa. 
Redovita vojska je dobila nove puške, koje su 
najboljih evropskih maraka, a jedino vojske ra- 
sova i vojnici, koji će stupiti u čete, ako dođe 
do rata, imadu stare puške bez dovoljno odgo- 
varajuće municije. Inače Abesinci nose nepre- 
stano puške uza se, pa su poznati kao odlični 
strijelci. Govori se, da su oni najbolji strijelci 
na svijetu. Uz pušku svaki vojnik imade i debeo, 
dug nož, koji je naoštren samo na jednoj strani, 
a drži se, da su ti noževi namazani otrovom. 

»Moral« abesinske vojske je odličan: oni se 
ne boje smrti, a rana još manje. Nikada Abe- 
sinac ne uzmiče i radije gine, nego da bude za- 
robljen, jer smatra da zarobljenik nije častan 
čovjek. Zato i postupaju Abesinci sa zaroblje- 
nicima okrutno: ili ih ubiju ili ih, što je još češće, 
kastriraju, da ih kasnije mogu upotrebiti za ku- 
ćnu poslugu bez straha, da će im smetati kućnom 
i bračnom miru. U pobjedi su strašni i okrutni, 
ali ako gube, uhvati ih panika, i svatko bježi, 
kamo zna. I malo znatniji poraz nosi neminovno 
smrt zapovjedniku tučenog odreda. Ubiju ga 
sami vojnici. | 

Kako je Abesinija neuređena zemlja i kako 
nema potrebnih putova, to je vojska u ratu slabo 
opskrbljena životnim namirnicama. Vojnici se 
hrane kod stanovništva: stanovništvo, koje se 
nalazi u ratnoj zoni, mora staviti sve svoje za- 


lihe hrane i prišteđevine vojsci na raspolaganje. 

U slučaju rata s Italijom, Abesinija može ra- 
čunati na po milijuna srednje opremljene vojske 
i na po milijuna slabo spremljene, a-još slabije 
opremljene. Tehnički je Italija kudikamo spre- 
mnija, ali vojni stručnjaci smatraju, da će Ita- 
liji može jedino biti od velike koristi, ako uspije 
pokori. Treba naime uočiti, da je Abesinac bolji 


.vlee. 


dneblju od talijansoga vojnika. Uz to je Abesi- 


nija vrlo nepovoljna za brzo napredovanje mo- . 


torizovanih armija, jer nema putova, koji bi bili 
podesni za brzo prebacivanje vojske. Najveća je 
poteškoća za Italiju u tome, što je abesinsko tlo 
silno ispresjeckano. U visoravni iznad 1800 me- 
tara najednom se nalazi duga i duboka prova- 


OTOK 


Pogled svijeta uprt je radi talijansko-abe- 
sinskog spora prema Crvenome moru. Evo zato 
da nešto čujemo o najčudnijem između otoka, 
kojih ima veliko mnoštvo u Crvenome moru. Po 
njemu se naime nižu cijeli otočni nizovi na ci- 
jeloj dužini od poluotoka Sinajskoga do tje- 
snaca Bab el Mandeba i na zapadnom primorju 
uz Afriku i na arapskome primorju uz Aziju. 
Od tih otoka je najpoznatiji otok Perim, koji 
je baš na najužemu mjestu spomenutoga tje- 
snaca, koji vodi iz Crvenoga mora kroz Aden- 
ski zaliv i Arapsko more u Indijski ocean. 

Perim je vrlo malen otok. Zaprema površinu 
od 11,8 km*. Prema tome je mnogo manji od 
otoka Krka, koji je najveći otok u Jadranskome 
moru (424 km?). Perim je pust i nenastanjen, 
ali su se Englezi već davno pomamili za njim, 
jer je bogat ugljenom. Na njemu nema stabla 
ni grma, pače ni travke. Površje mu je golo, 
isušeno i isprano od soli. Imade jednu jedinu 
luku, a to je nekadašnji krater pradavnoga vul- 
kana. U njoj je tjeskobno i vruće kao u paklu. 
Kad se popneš na kopno, zapinje ti dah, jer ga- 
.ziš po tlu od lave, koje je crno i staklovito. 
Neprijatan je i gadan čitav taj otok. 

Ipak leži Perim na važnom i predivnom mje- 
stu južnoga mora. Putnici vele, da je noću, 
kada. vrućina popusti, milota putovati onuda. 
U samu luku Perima ulaze samo teretni paro- 
brodi obalne plovidbe radi tovarenja ugljena. 
Veliki teretni i putnički parobrodi prolaze mimo 
njega dalje u Aden, gdje se opskrbe i perim- 
skim ugljenom i svim ostalim, što trebaju. 
Aden je moderan grad.u punome smislu te ri- 
ječi, a Perim je samo prljav ugljenokop. Svi 


Sa Crvenoga mora 


U svakoj kući treba da se nađe prekrasni roman 
Knjižnice Dobrih Romana; 


»OBITECJ PDOJDODE HRDOJA« 


Napisao ga je poznati hrvatski književnik Narcis Jenko. 

Izišao u 2 knjige. — Sveukupna cijena 60 dinara, uve- 

zano 80 dinara. — Naručuje se kod Uprave ,,Obitelji“ 
“Zagreb, Trg Kralja Tomislava 21 


lija, koja razdvaja dva susjedna vrha tek za po 
kilometra, ali zato slazi gotovo na razinu mora, 
pa će prohod biti silno oteščan, gotovo nemo- 
guć. S druge strane najubojitije talijansko oru- 
žje — avioni i otrovni plinovi — ne će moći doći 
do prave akcije, jer u Abesiniji nema gusto 
naseljenih gradova, koji bi bili podesno tlo za 
avijaciju i otrovne plinove. Računa se stoga, da 
bi Italija, ako želi konačno pokoriti Abesiniju, 
morala poslati na svakog abesinskog jednog 
svog vojnika, koji će se boriti prsa u prsa. Ita- 
liji može jedino biti od velike koristi, ako uspije 
pobuniti pojedina plemena protiv centralne 
vlasti. 


PERIM 


ljudi na ovome otoku nalaze se ovdje jedino 
zbog ugljena: i engleski vojnici i poslovni či- 
novnici i jadni kopači crnoga zlata, 

Engleska je vlada sklopila sa šeikom od Je- 
mena, nekadašnjim gospodarom toga otoka, 
ugovor, da će mu godišnje plaćati toliko tisuća 
rupija (novaca) za toliko i toliko ugljena, pa 
kako Englezi vole ugljen, a šeik rupije, ugovor 
je još uvijek na snazi. Jemenski šeik šalje 
ovamo u vlažan, vruć i nezdrav zrak svoje lijepe 
i vitke ljude s blagim smeđim očima, koji kod 
kuće po plodnim dolinama svoje domovine 
ostavljaju ženu i djecu u zelenim poljima i pod 
sjenatim palmama. Oni, zdravi i jaki, moraju 
ovdje po vrućini od 50 stupanja kopati i nositi 
ugljen, dan na dan, godinu za godinom, dok 
se ne razbole i ne umru. Englezi se drže ugo- 
vora i točno plaćaju rupije, no i šeik, koji imade 
duboke džepove na svome svilenom kaftanu, 
poštuje ugovor. Stoga dolaze mjesto bolesnih i 
poginulih radnika odmah drugi, zdravi i jaki. 
Poslovno društvo na otoku i njegovi dioničari 
u Londonu ne mogu da se potuže ni na što. 
Radničke sile, koje se ne smiju zvati robljem, 
rade točno i obnavljaju se pravilno. Parobro- 
dima se u utrobu redovito sipa ugljen, a novac 
kapa šeiku i curi dioničarima. Ovdje na Perimu, 
daleko od industrijske Engleske, radnici rade 
rukom, ne strojem. S obzirom na ugovor i ma- 
lene troškove za ručni rad nije potrebno misliti 
na industrijalizaciju Perima. To ne bi bilo ren- 
tabilno! Zbog rentabilnosti toga ručnoga rada 
na otoku Perimu svake godine umire toliko i 
toliko jemenskih hranitelja obitelji u drvenim 
barakama ili gine i izdiše za samoga rada u ro- 
vovima kao u paklu... Nekoliko namještenika 
rudarskoga društva boravi ovdje prema potrebi 
po nekoliko sedmica, ali svaki se udalji na vri- 
jeme, prije nego osjeti nepovoljnost klime i 
uzrok bolesti. I mala vojnička posada mijenja 
se svakog mjeseca, jer predstavnici engleske 
vlasti moraju uvijek biti Snažni, da očuvaju 
otok Perim svojoj otadžbini i njegovo crno 
zlato bijelim rukama svojih milijunara u Lon- 
donu. NIKOLA ŽiC 

KULTURA 


Književnost 


Dr. Ferdo Rožić: SVAGDANJI PO- 
KLON Presv. Oltarskom Sakramentu, 
euharistijski molitvenik, izdalo Hr- 
vatsko Književno Društvo Sv. Jeroni- 
ma, Zagreb 1935., str. 352, cijena 15 
Din. — Glavni hrvatski molitvenik je 
»Kruh nebeski«, koji je u stotinama 
tisuća raširen po svim hrvatskim kra- 
jevima. Taj je molitvenik opći, zato 
je i nešto veći i opsežniji. A _ mnogi 
pobožni katolici žele osim tog moli- 
tvenika imati i još koji specijalniji, 
pa da bude i manji opsegom i manji 
formatom. Tom nastoji Društvo sv. 
Jeronima također evo udovoljiti. Već 
oiprije je izdalo u manjem formatu 
»Nasljeduj Krista«, a sad evo novog 
euharistijskog molitvenika, koji će 
pod+ nazivom »Svagdanji poklon« 
postati nerazdruživi pratilac sviju 
štovatelja presv. Euharistije. Taj je 
molitvenik već prije nekoliko mjese- 
ci najavljen, a sad je evo dotiskan. 
Ovo je zaista divan molitvenik, ka- 
kvh po vrijednosti malo ima među 
brojnim hrvatskim molitvenicima. 

Fr. Ignacije Radić: BOG MEĐU NA- 
MA, knjiga razmatranja o Euharistiji, 
naslovna slika od Kamila Ružičke, 
izdalo Jeronimsko Književno Društvo 
među izvanrednim godišnjim  član- 
skim izdanjima za g. 1936., Zagreb 
1935., str. 112, cijena 15 Din. — Po- 
božnost prema presv. Euharistiji širi 
se sve više po katoličkom svijetu. 
Produbljivanju te pobožnosti posve- 
tilo je Društvo sv. Jeronima ove go- 
dine posebnu pažnju na poticaj bi- 
skupa dra Josipa Srebrnića, pred- 
sjednika permanentnog odbora za eu- 
haristijske kongrese u našim kraje- 
vima. Rezultat toga jest euharistijski 
molitvenik, zatim evo ova knjiga 
euharistijskih razmatranja od fra 
Ignacija Radića, sadašnjeg provinci- 
jala hrvatskih franjevaca glagoljaša. 
Knjiga je napisana lijepim pučk:r 
načinom, daje svestrane poglede na 
presv. Euharistiju i popraćena broj- 
nim primjerima iz života Svetaca. 

Petar Grgec: NA GORU GOSPOD- 
NJU, anketa o hrvatskoj katoličkoj 
«književnosti, Zagreb 1935., str. 88., 
cijena 10 Din (dobiva se u Knjižari 
Narodne Prosvjete u Zagrebu, Kap- 
tol 29.) — U ovoj je knjizi sakupljeno 
13 književnih članaka i studija od je- 
danaestorice pisaca, koji su nasto- 
jali svaki sa svoga gledišta a ipak 
prema jednoj ideji vodilici iznijeti 
svoja opažanja o stvaranju i razvija- 
nju katoličke književnosti kod nas. 
Uz prvake katoličke kritike dra Lju- 
bomira Marakovića i Petra Grgeca 
tu su zastupani još sveučilišni profe- 
sor dr. Andrija Živković, katolički 
beletrista i esejista Nedjelko Subo- 
tić, mladi katolički pjesnici Gašpar 
Bujas, Jeronim Korner, Hrvoje Bor 
i Mate Meštrović, te napokon kul- 
turni radnici izvan kruga književnika 
liječnik dr Iyo Kečkeš i knjižar Ga- 
šo Šram. Misli iznesene u toj knjizi 
vrlo su značajne i vrijedne svake 


pažnje među svim krugovima, koji 
se zanimaju za književnost, da ćemo 
se na knjigu samu još posebno osvr- 
nuti. Toplo je preporučamo svima. 
Koncerti 

Liga Doroghy i Vjera Richter, 
dvije prvakinje u zagrebaškom kon- 
certnom životu, koje su prije tri 
mjeseca priredile prvi svoj zajedni- 
čki crkveni koncerat, kako smo o tom 
nedavno pisali, nastupile su 16. o. mj. 
opet zajedno na crkvenom koncertu, 
što ga je u zagrebačkoj gornjograd- 
skoj crkvi sv. Marka priredila žen- 
ska sekcija Crvenoga Križa. Gđa Li- 
ga Doroghy-Pozaić otpjevala je tu 
popularni Schubertov »Ave Maria«, a 
gđa Vjera Richter dvije Dvof4kove 
»Biblijske pjesme« br. 2 i 5. A zaje- 
dno su u duetu na koncu programa 
otpjevale Monteverdijev »Salve Re- 
gina« i Antheauneov »Haec dies«. 
Svijetli, mekani glas gđe Doroghy- 
Pozaić dao je poseban čar iskrenim 
Schubertovim zvucima. A nešto zaga- 
sitiji, u nijansama boja raznolikiji i 
u mekoći topliji glas gđe Richter iz- 
nio je Dvof&4kove proćućenom po- 
božnošću prožete i bezazlenom melo- 
dioznošću zaogrnute zvukove s neo- 
bičnom izražajnom snagom. A kad se 
obje pjevačice nađoše kod Monte- 
verdija i Anteaunea u duetu, izmje- 
njivalo se i divnim skladom nado- 
punjalo svijetlo i sjena njihovih zvu- 
kova te proćućenost i virtuoznost 
njihove savršene izvedbe. Sav ostali, 
inače ukusno sastavljeni program to- 
ga koncerta, na kojem su još na- 
stupili čelista Ećimović, violinista 
Topolski i basista Bernardić, ostao 
je u pozadini za onim, što su umje- 
inički dale obje prvakinje našega 
koncertnog pjevanja. Dr. JA. 
Slikarstvo 

Slike jedne naše suradnice u Za- 
grebačkom Zboru. Među našim vri- 
jednim suradnicama ima jedna, koja 
nas je neobično iznenadila prigodom 
sadašnje jesenske izložbe  Zagreba- 
čkog Zbora. Prolazeći kroz etnograf- 
sko odjeljenje, koje nas je na tom 
Zboru najviše zanimalo, jer je tu bilo 
sabrano doista prekrasnih radova na- 
še pučke umjetnosti, oko nam je za- 
pelo i na slikama, koje su tu bile 
izložene. Među njima je najveću pa- 
žnju pobudilo pet slika, koje je na- 
slikala učiteljica Zorka Sever iz Po- 
povače. Tu smo na jednoj vidjeli 
djevojčicu među peradi u seoskom 
dvorištu, na drugoj djevojčicu s pu- 
ranom, na trećoj djevojčicu s patkom 
itd. Slike su naslikane živim, blje- 
štavim bojama, ali to blještavilo odaje 
mnogo života, jer je posve iskreno, 
nenamješteno,  neizvještačeno.  Dje- 
vojčica u šestinskoj narodnoj nošnji 
tako je vjerno naslikana, tako joj se 
očice sjaju iznad rumenih, smiješkom 
procvalih obraščića, te misliš, sad će 
na progovoriti. Slikarica je tim svo- 
jim slikama dokazala, da umije ki- 
stom dati nepatvorene odraze života. 
Njene crtnje narodnih vezova mo- 
slavačkih poznajemo iz »Obitelji«, 
koja je prošle godine donijela i njen 
portret don Frane Bulića. Ali tek 
po ovim slikama u Zboru upoznali 
smo njenu pravu umjetničku dušu. 

DOGAĐAJI 


8. rujna: U Poljskoj parlamen- 
tarni izbori, prvi po novom usta- 
vu i izbornom zakonu, ali budući 
da se cijela opozicija ustegla od 
izbora (bila je samo 1 kandidat- 
ska lista kao u Jugoslaviji g. 
1931.), glasovalo je samo 46% 
glasača. — Potpisan trgovinski 
ugovor između Jugoslavije i 

. Grčke. 


. U Ženevi započelo 16. redovito 
plenarno zasjedanje Društva Na- 
rod&4, kojemu je ovajputa češko- 
slovački ministar Beneš izabran 
za predsjednika. — U Ateni po- 
kušao grčki general Panajotakos 
ustati protiv samovolje vojnog mi=- 
nistra generala Kondilisa, koji 
hoće monarhiju da uspostavi pu- 
tem revolucije bez pitanja naro- 
da, pa je radi toga u sporu s pred- 
sjednikom Caldarisom. 

10. Engleska predlaže, da Abesinija 
bude izjednačena s Egiptom i 
Irakom, pa da u njoj vodi upravu 
posebna međunarodna policija, 
kako je to bilo u Saaru. — U 
Niirnbergu godišnji kongres Hi- 
tlerove stranke. 

li. U Ženevi vijećaju francuski mli- 
nistar Laval i engleski ministar 
Sir Samuel Hoare. — Hoare odr- 
žao u Društvu Naroda velik go- 
vor za održanje mira i ugled 
Društva Naroda. — Musolini ka- 
ni provesti pokusnu mobilizaciju 
od 10 milijuna fašista. — Novim 
banom u Ljubliani imenovan dr 
Marko Natlačen, a u Novom Sadu 
Jovan Paunović. 


12. Govor Sir Samuel Hoare izazvao: 

“ogorčenje u Italiji, a samopouz- 
danje u Abesiniji. — U parlamen- 
tu u Meksiku došlo do pucnjave, 
te je 1 narodni poslanik ubijen, a 
2 su ranjena. 


13. Laval održao velik govor u Dru- 
štvu Naroda naglašujući suradnju 
Francuske i Engleske za obranu 
mira, ugled Društva Naroda i 
održanje Evrope. — Talijani se 
prijete, da će, dođe li do rata s 
Abesinijom, ustrijeliti svakog Ev- 
ropljanina, koga zarobe u abe- 
sinskoj vojsci. — U Španjolsku 
će vladu stupiti i katalonski auto- 
nomisti, koji nisu više u opozi- 
ciji zaslugom Gil Roblesa, vođe 
španjolskih katolika, otkad je on 
sa svojom strankom postao stup: 
vlade. 


14. Talijanska vlada, nakon što se u 
Ženevi jasno pokazalo stanovište: 
iEngleske i Francuske te ostalih. 
država iglede  talijansko-abesin- 
skoga spora,- vijeća o tom, da 
Italija istupi iz Lige Naroda. — 
Abesinski car održao govor u 
radiju, u kojem je rekao, da 
Abesinci ljube mir i da se Abesi- 
nija uzda u Boga. I (abesinska. 
carica održala je govor u radiju 
upravljen posebno američkim že- 
nama. 


NAS DOM 


" Dobar tek 


Juha od vrhnja. Zagusti A litre 
kiselog vrhnja sa 2 žlice brašna pa 
dobro promiješaj. Uzavri % litre vo- 
de, koju si posolila i u nju metnula 
malo kima ,pa u nju uspi ono vrhnje 
i prokuhaj. Nosi tu juhu, dok je vre- 
la, na stol, nareži na svaki tanjur 
kruha pa na to izgrabi juhe. 

Juha od kiseloga kupusa. Nareži 
kiseloga kupusa i kuhaj ga s 1 kg 
telećih kosti. Kad je kupus prilično 
kuhan, izvadi iz njega kosti, a u ku- 
pus metni malo masti, soli, rajčice 
(cijele ili pasirane) ite nakij toliko 
vode, koliko želiš da imaš juhe. To 
sve prokuhaj. Na koncu zakuhaj u 
juhu krpice. (Ako narežeš u tu juhu 
i frankfurtske kobase, može s kru- 
hom poslužiti i kao jedino jelo za 
večeru). 

Bećarski paprikaš. Pirjaj na masti 
dosta narezana luka. Zatim uspi 15 
na kolute nasjeckane očišćene pa- 
prike i 10 većih opranih i narezanih 
rajčica. Sve pirjaj tako u vlastitom 
soku, dok ne omekša. Posoli i popa- 
pri. (Neki mjesto paprike udešavaju 
okus s malo šećera.) To se jelo jede 
toplo, ali može se ostaviti i da ohla- 
di, pa se uveče jede hladno s kruhom 
i krumpirima kuhanima u slanoj vodi. 

Riba u rajčici. Kakvugod riječnu ri- 
bu očisti i kuhaj u slanoj vodi. Na- 
sjeckaj poveću glavicu luka i pirjaj 
na masti, da požuti. Tome dodaj ne- 
koliko rajčica narezanih na kolute 
te pirjaj dalje s lukom, a onda met- 
n' u to kuhanu ribu ' pirjaj oko 15 
minuta u pečenjari. Dok se riba tako 
Dirja, nareži na tanke odreske neko- 
liko gljiva i pirjaj ih s peršinom na 
masti (ili maslacu), pa kad ribu u 
rajčici staviš na zdjelu, prelij sve s 
onim gljivama u masti (maslacu) te 
garniraj s nasjeckanim peršinom i 
odrescima limuna. 

Kolači s grožđem. Načini glatko 
tijesto od 14 dkg maslaca, 22 dkg 
brašna, 2 dkg pjenice (germe), 6 dkg 
šećera, korice i soka od 1 limuna, 
2 žumanjka, malo mlijeka i soli, pa 
ga ostavi 1 sat da stoji. Tada ga raz- 
valjaj, da bude kao hrbat noža de- 
belo, izreži okrugle listove, na koje 
uokrug stavi malu rolu od tijesta, 
pa na svaki metni zrnje grožđa i 
peci u pečenjari u namašćenoj tep- 
siji, dok ne porumene. Dotle načini 
čvrst snijeg od 2 bjelanjka, pomije- 
šaj u nj šećera i narezanih badema 
pa na pečenim kolačima načini iznad 
grožđa male hrpice. 


POKUČTVO 


Kupujte dobro i jeftino sa skladi- 
šta: Slavko Hen, Zagreb, 
Vlaška ul. 70b (Nadbiskupska 
palača), Izrada i po narudžbi. Van 
"Zagreba dostava autom bez tro- 

škova pakovanja. 


Naduvak s vinom. Namoči 20 dkg 
mrvice od dvopeka u "is kg maslaca 
i s 3 žumanjka pa dodaj na vrhu no- 
ža cimeta, i naribane limunove kore. 
Zatim zamiješaj u to one u vinu na- 
močene mrvice zajedno s 5 dkg ba- 
dema i snijegom od 3 jajeta. Cijelu 
tu smjesu peci u obliku za naduvak, 
namazanom maslacem. Kad naduvak 
nosiš na stol, prelij ga vrelim vinom. 


Majka i dijete 


Dojenče kod oivorena prozora. 
Novorođenče se prvih dana nakon 
rođenja privikava na vanjski zrak, pa 
ga treba čuvati od većih promjena 
topline. Kod kupanja, previjanja i 
oreoblačenja priučava se dojenče po- 
malo na izravno utjecanje zraka na 
izožu. Postepeno se dojenče privikava 
na kratke zračne kupke u zatvore- 
noj sobi, ali kod toga treba uvijek 
uzeti u chz'r izgled djeteta i njego- 
vu tjelesnu toplinu. A kod toplog 
vremena trebat će pomalo otvarati i 
prozor, i to nesamo, da se soba pro- 
zrači, nego da dijete i leži u sobi kod 
otvorena prozora. To valja činiti po- 
malo, svaki dan sve više, prije nego 
će majka dojenče početi nositi van 
na zrak i na zračne, odnosno sunčane 
kupelji. Tako se dojenče privikava 
na vanjski zrak i na sunce. Ali treba 
paziti, da dijete ležeći u sobi kod 
otvorena prozora ne bude izloženo 
propuhu i da mu glavica ne bude iz- 
ravno na suncu. Isprva neka se dijete 
otkrije 1—2 minute, zatim svaki put 
sve više, dok se ne bude priviklo 
posve na svježi zrak, koji kroz otvo- 
reni prozor ulazi u sobu. Tada ga 
možemo početi nositi van na zrak. 

Sunčane kupelji dojenčeta. Kad 
počnemo nositi dojenče van na zrak 
i sunce, treba ga postepeno privika- 
vati na sunce. Prvi dan ćemo mu 
otkriti ručice i nožice na kratko 
vrijeme, pa tek pomalo prelazimo na 
to, da mu otkrijemo i tijelo. To smi- 
je prvi put biti samo 1 do 2 minute, 
drugi dan 3—4 minute, pa tako re- 
dom svaki dan za 1 do 2 minute više. 
Ni kod jakog i posve zdravog do- 
jenčeta ne bi smjela sunčana kupelj 
trajati više od 20 ili najviše 30 mi- 
nuta. 

Tjelovježba dojenčeta. U novije je 
vrijeme u nekim državama uveden 
običaj da se kod djeteta već u šestom 
mjesecu počne s gimnastikom. To 
čine osobito po raznim gradskim 
skloništima dojenčadi. Dakako ta je 
tjelovježba dojenčadi samo onda ko- 
risna, ako se vrši usporedo s dobrim 
hranjenjem, ako je opasnost od ra- 
hitisa uklonjena, te uopće ako su 
opasnosti od raznih bolesti uklonje- 
ne. Dijete mora biti posve zdravo i 


KREVETI željezni, mjedeni i osta- 

lo čelično pokućtvo nabavit ćete 

najsolidnije i najjeftinije kod proiz- 
vađača: 


FILIP BAUM, ZAGREB 
Tel. 83-60 1. Dežmana 1 (Prolaz Tuškanac) 

ui takvoj odjeći, da mu tjelovježbena 
gibanja čine radost. Takvom < 
vježbom pojačava se kolanje krvi i 

I dijete, koje još ne ide u školu, 
koje dakle još ne zna čitati, može 
uživati u dječjem listu »Mala Mla- 
dost«, ako po njem lista i razgledava 
lijepe slike, koje su izabrane tako, 
da lbude zanimanje i u najmlađoj 
dječjoj duši. A mamica će svom čedu 
uz te slike pročitati i koju pjesmicu 
i priču iz »Male Mladosti«, pa eto 
veselja svakog mjeseca za pukih 10 
dinara na godinu. 


Zdravlje 


Kako se liječi promuklost? Promu- 
klost se pojavljuje većinom u proljeće 
i u jesen za ružna vremena, ali znade 
se pojaviti i ljeti, a i zimi. Ako naglo 
nastane promuklost, onda to znači, 
da se upalio koji organ za disanje: ili 
nos ili grlo ili jabučice ili dušnik. Pri 
tom bolesnik šmrca ili kašlje. Da se 
bolesnik toga riješi što prije, treba 
se zadržavati u toploj sobi. Neka go- 
vori što manje, a neka podnipošto 
ne pjeva. Pušenje je veoma škodlji- 
vo. Neka pije vruć lipov čaj ili to- 
plo mlijeko sa selterovom vodom. Uz 
to je veoma dobra inhalacija od. bo- 
rovičnog ekstrakta. Ako ta bolest 
potraje duže, onda otud nastaje upa- 
la vrata ili grkljana, te treba što 
prije pozvati liječnika. 

Kućni savjeti 

Mrlje od kiselina odstranjuju se, 
ako ta mjesta taremo amonijakom. 

Ljepila sadrže često u sebi benzo- 
la, acetona ili drugih lako upaljivih 
tvari. I u ljepilu, kojim se lijepi gu- 
mena pregača ili guma na kotaču 
bicikla, ima lako upaljive tekućine. 
Zato kad nešto u kućanstvu lijepimo, 
ne činimo to nikad blizu vatre, da se 
ne bi upalilo ljepivo ili čak došlo i 
do eksplozije. 

Kod kuhanja treba svaka domaćica 
da ima jeronimsku knjigu »Domaćica 
u kuhinji«, koju hvale sve domaćice 
i koja je raširena već u 9 tisuća hr- 
vatskih kuća. 


Domaćice! 
Posjetite za kućne potrepštine 

Poduzeće za izradbu limarskih, vo- 
dovodnih i galanterijskih radova 


J. CIGLENEČKI 


Zagreb Vlaška 5. = Telefon 96-90 


PRANJE KOSE 


Vrlo je važno za njegu kose, čime se ista 
pere. Zato valja osobitu pažnju posvetiti 
izboru sredstva za pranje kose. Kao 
osobito pouzdan za pranje kose jest 
Shampo-kosoper od kopriva. 
Cijena dvostrukom obroku t. j. za dva 
pranja samo Din 3'—. Ako tko unaprijed 
šalje Din 10'— dobiva listovnom poštom 
3 dvostruka omota po Din 3'— franko. 


Kaptolska ljekarna sv. Mariji osnovana 
godine 1599. u Opatovini 7. 


VLATKO BARTULIĆ, ZAGREB 
Dolac kraj Tržnice 


LY-TAI-FULTSTTT 


O ABESINCIMA 


Noćas sam sasvim slučajno 
imao prilike da potanko proučim 
talijansko-abesinski spor i da iz 
neposredne blizine gledam prve 
okršaje. lako sam nastojao da 
sačuvam potpunu neutralnost, 
jedan mi je zalutali metak dohva- 
tio nos — pretvorivši ga u ove- 
ću nabreklinu ciklamine boje. 
Kad sam u Društvu Naroda po- 
kušao protestirati, izbacili su me 
kao vreću jednodušno napolje. 
U svoju obranu moram istaknuti, 
da nerado zalazim u neprosvijet- 
ljene krajeve te da sam i sinoć 
stradao za ljubav prijateljima, 
koji čitaju pustolovne romane i 
putopisne crtice, 

Izlazeći oko ponoći iz Grad- 
ske kavane imao sam sasvim kre- 
posne i miroljubive namjere, ka- 
kve se i pristoje čovjeku, kojega 
žena iščekuje na prozoru i koji 
mora u osam sati u ured. Na 
moju nesreću prijatelji su odlu- 
čili, da me otprate. Tako smo 
dospjeli u »Novi Tajfun« među 
Afrikance i zapleli se u njihovu 
unutrašnju politiku. 

Čim sam sio za sto, bilo mi 
je jasno, da smo Evropu ostavili 
iza sebe na pločniku. Na stropu 
je gorjelo crveno svijetlo, neko- 
liko je Arapa režeći i keseći zu- 
be udaralo u instrumente, a jed- 
na je Zulukaferka crne kose za- 
vijala: afričke melodije, opona- 
šajući glasove zvijeri u prašu- 
mi. Za stolovima su pili ljudi 
svih mogućiih narodnosti i glas- 
no raspravljali o međunarodnim 
Pitanjima. 

Ljudi, o kojima se poslije is- 
postavilo, da su Abesinci, sjedjeli 
su odmah pokraj nas. Vidjelo 
se, da su potamanili strahovite 
količine opojnih pića, jer je či- 
tav sto bio pokriven flašama, 
koje su stršile u vis poput gra- 
nata. Sukob je započeo odmah 
nakon našeg dolaska, —>—— 
«+. Crna Zulukaferka dovršila je 
zavijanje i uputila se sa svojim 
“ratnim bubnjem da sakuplja no- 
vac. Kad je stigla do susjednog 
stola, mladi je Abesinac pograbi 

»Čuješ, frajlice, da nam pje- 
vaš tango: Mjesečina u Adis 
Abebi.« : 

»Nemamo toga na reperto- 
aru,« odgovorila je mirno Zulu- 
kaferka. 

»Nemate? Kako da nemate?! 
A zašto ja ovdje plaćam vino? 
razgoropadio se Abesinac. 

»Pa nisam ni čula, da ima ta- 
kva pjesma,« branila se Zuluka- 
ferka. »Smiješno se i zove...« 

»Šta je smiješno?« skočio je 
Abesinac patriotski razdražen. 

Crna bi djevojka bila vjero- 
jatno nastradala, da nije u taj 
čas dojurio Arapin, koji svira 
Prvu violinu, i uljudno upitao: 

»Što gospodin želi da svira- 
Mo ?%« 

»Mjesečina u Adis Abebi!l« 

»Dobro, odmah ćemo svirati.« 

Dok je glazba svirala, a Zulu- 
kaferka mrmljala nerazgovijet- 
ne riječi, lice se Abesinca raz- 
blažilo i rastegnulo kao harmo- 
nika. Čim je glazba 'prestala, lu- 
Pio je šakom o sto i povikao: 

»Živjela Abesinija!« 

“Gotovo u isti mah sa stola na- 
ma sučelice, čuo se povik: 

»Dolje Abesinija!« 

»Slabo će biti,« rekoh drugo- 
vima. »Zapali smo u ratnu sfe- 
ru. Tanad će letjeti preko našeg 
teritorija.« 

Ali rat još nije započeo. Abe- 
sinac je dostojanstveno ustao i 
upitao Talijana: 

>»S kojim pravom vrijeđate 
Abesiniju, gospodine Mussolini?« 

»Ispod časti mi je, da vam od- 
govaram, barbarel« odgovorio 
je Talijan. 

»Znadete li uopće, s kim imate 
čast da razgovarate ?« uporno je 
dalje pitao Abesinac. 

Talijan mu nije odgovorio. 
Okrenuo se prisutnima i veličan- 
stveno rekao: 

»Gospodo, vi vidite, da se ne 
upuštam u razgovor s divljač- 
kom afričkom stokom, koja jede 
ljude, prodaje roblje i skriva pe- 
trolejske izvore. Oprostit ćete 
mi, ako upotrijebim nekoliko 
flaša, da divljaka prosvijetlim.« 

»A duše mi, ne ćeš ga mlati- 
tik čuo se iz jednog kuta glas 
čovjeka, koji je mirno pušio 
lulu. »Mi smo došli ovamo da 
mirno pijemo, a ne da gledamo - 
vašu tučnjavu...« Tako sam 
primijetio, da se i Engleska 
umiješala u sukob. 

»Bit će najbolje, da kidnemo,« 
rekoh drugovima. »Ovdje će na- 
stati opće prosvjetljivanje sa 
sankcijama. A kad sankcije poč- 
nu prskati, dohvatit će koja tre- 
skotina i nas.« 

Moja je opomena došla na- 
žalost prekasno. Talijan je do- 
hvatio dvije prazne flaše i sasuo 
ih Abesincu pred nos. 

»U ime kraljice od Sabe, na- 
prijed momcil« viknuo je Abe- 
sinac. Društvo je složno ustalo i 
počelo da bombardira talijanski 
stol. 

A onda se desio onaj nesretan 
slučaj, koji sam spomenuo u po- 
četku. Jedna zalutala talijanska 
granata od pola litre pogodila 
me je u času, kad sam ustajao 
da izbjegnem međunarodni su- 
kob. Nos mi se odmah proširio i 
poprimio cvjetnu boju. 

»Sramota! Škandal! Ovdje ga- 
daju mirne nacije.  Divljaci!« 
stao sam da vičem u opravda. 
nom ogorčenju. 

Sudanski konobari stali su da 
ureduju. Pograbili su me za ru- 
ke i noge i počeli da me nose 
prema vratima. Ali još prije 
nego sam dospio da izletim na 
civilizirani pločnik, vidio sam, 
kako je mirni čovjek s lulom do- 
hvatio dvije flaše sode i sa ne- 
koliko strahovitih udaraca u 
glavu povaljao pod sto ratnike 
obaju naroda. 

SAn 
Problem broj 33 
E Andersen, Bad Niendorf 

Vojnički red. General Pelissier bio 
je vrlo oštar u službi. Jednom po- 
dijeli ukor nekom spahiji, koji mu 
odgovori drzovito.To rasrdi generala 
tako, da je nepokornog vojnika oši- 

.nuo jahaćim bičem po licu. Spahija 
trže bijesan pištolj i opali na Pelissi- 
era, ali mu oružje zataji. 

»Tri dana zatvora radi neurednog 
držanja oružja,« reče general. Time 
je bila stvar svršena. 

Lijena snaha. Starac i baba ožene 
jedinca sina i nađu lijenu snahu, koja 
nije htjela obavljati kućne poslove; 
naročito nije htjela nositi vodu s bu- 
nara, koji je bio podalje od kuće. Mi- 
sleći, kako bi je na lijep način po- 
valjanili, učine ovako. Jednog jutra 
starac uze sude i pođe na izvor. Baba 
vikne: 

»Kuda ćeš, starče?« 

»Na vodu, baba.« 

»Šta, na vodu?» snebi se tobože 
baba. »Zar ti pod svoje stare dane da 
se mučiš i nosiš vodu? Rugat će nam 
se svijet! No daj ti meni da ja do- 
nesem.« ' 

»Jok! Ne dam ja, da ti nosiš vodu. 
Hoću jal« viče joj starac. 

»Vala ne ćeš ti, već hoću ja.« 

I počnu se otimati oko sudova. Na 
to izađe snaha iz vajata, protegnu 
se, zijevnu i reče: 

»Bože, ludi li ste, te se svađate oko 
toga! Neka ide babo, kad je pošao 
sad, a ti, majko, idi doveče!« 

Nije samo za to došao. »Gospodi- 
ne;« reče dama udvaraču svoje kćer- 
ke na jednoj zabavi, »nadam se, da 
ćete večeras plesati sa mojom kćer- 
kom.« 

»Naravno! Nisam došao ovamo sa- 
ma da se zabavljam...« 

Nasredin-hodža i hajduci. Nasredin 
primi od trgovaca mnogo sukna, da 
ga odnese trgovcima u pokrajini. Na 
putu susretnu ga hajduci: Haram- 
baša zapovjedi, da se bale otvore i 
sukno izmjeri. Hajduci odmah poraz- 


vezuju bale i stanu sukno mjeriti. 


kopljima. U jednoj bali nađu crveno 

sukno. Harambaša reče hodži: 
»Zašto nijesi donio sve ovako al- 

čohu (crveno sukno), kao što je ovo?« 


iNasredin odgovori: 

»Zar sam ja mogao znati, da ću 
sve ovako uđuture pazariti?« 

Što je istina? Jednom u veče Na- 
sredin-hodža bio je vrlo gladan, ali 
nije našao ništa nego komad suha 
kruha. 

»Ženo,« reče hodža, »donesi mi ma- 
Ic sira. To je vrlo dobra i zdrava 
hrana; daje snagu i pojačava tek.« 

»Šteta samo, što nemamo ni mrve 
sira kod kuće,« odgovori žena. 

»Pa dobro, ne treba; sir ionako 
nije tko zna što; samo kvari želu- 
dac i desni # nema nikakvog teka.« 

»Pa što je onda zapravo istina? 
klikne žena. »Ono, što si prije go- 
vorio, ili ovo sada?« 

»A što si se uzvikala odmah! Ako 
imaš sira, istina je ono prvo, a ako 
nemaš, onda je istina ono, što sam 
poslije govorio.« 


hueag G Ž g 

LICA I KOŽE 


postizava samo onaj, tko upotrebljava 
jedinu pravu 


MANDULA POMADU I CREMU 


od kojih nestaje svaka nečistoća, lišaj, 
prištevi, pjege i lice postaje nježno 
mlađahno. Pomada za suhu crema za 
masnu put. Lončić po Din 15'— dobiva 

se samo u ljekarni 


BARTULIĆ-ZAGREB, DOLAC 


luscaT78 


ČIKA DOBRIJAN 
KUPUJE KONJA 


Vodi cigo konja... 
Preda nj čika stupi. 
Htio bi nam danas 
Da konjica kupi. 


Cigo konja hvali: 

»Taj konji nema mane! 
Brz je, zdrav i snažan 
I ne treba — hrane!« 


* »Je li?« pita čika. 
»Da li se išto plaši, 
I da P mirno pušta, 
Da ga čovjek jaši?« 


»Miran je i nikad 
plašiti se ne će! 

Ta, u mrkoj noći 

spava sam! Bez svijeće!« 

ZANIMLJIVOJTI 


jE Li VAM POZNATO? 

1. Koliko godina već izdaje knjige 
Hrvatsko Književno Društvo sv: Je- 
ronima? 

2. Koliko je dosad ukupno izašlo 
sviju jeronimskih knjiga? 

3. Gdje je najviši telefon na svi- 
jetu? 

4. Šta se zove »tse-tse«? 

5. Kakva će buduće godine biti ve- 
lika izložba u Vatikanu? 

6. Što je kumarin? 

7. Koje se boje zovu organske 
boje? ; 


Odgovori na proštalpitanja;i 

1. Hum je najviši vrh na otoku La- 
stovu. Visok je 450 metara. 

2. »Tankers« nazivaju posebno iz- 
građene brodove za prevoz nafte. 
To ime znači »brod zdenac«. 

3: Lago di Garda je najveće tali- 
jansko jezero. Dugo je kakovih 55 
kilometara. 

4. Planeti: Uran, Neptun i Pluton 
ne vide se nikada prostim okom zbog 
velike udaljenosti. 

5. Kazališta se nazivlju »Talijini 
hramovi.« To je pjesničko ime. Naziv 
potječe od imena grčke muze Talije, 
božice komedije. 

6. Smokvino je drvo bio znak čo- 
vjeka puna prikrivenih vrlina. Jer 


smokva ne cvjeta, nego daje slatki 
plod (koji je u stvari njezin cvijet). 

7. Mirta (mrča) je stari znak lju- 
M. T. M. 


bavi. 


U svakom gospodarstvu neophodno je 
potrebna knjiga 


BOLESTI DOMAĆIH ŽIVOTINJA 


Napisao veterinar Florijan Koudelka 
To je najnovija jeronimska knjiga, uz ko- 
ju jeronimski članovi dobivaju kalendar 
»Danicu“ za g. 1936. i pripovijesti »Go- 

rančice“ od Stjepana Petranović 


sve tri knjige skupa za 10 Din 
HRV. KNJIZ. DRUSTVO SV. JERONIMA 
Zagreb, Trg Kralja Tomislava broj 21 


Slika desno : 
PICCARDOVA GONDO- 
LA NA PUTU U BRU- 
XELLES NAKON DRU- 
GOGA LETA U STRA: 
TOSFERU GOD. 1934. 
SPREMLJENA JE U 
BRUXELLESKOM 
SVEUČILIŠTU 


PREDSJEDNIK ENGLESKE VLADE 
RAMSAY MACDONALD 
ne spominje se doduše posljednjih mjeseci 
mnogo, otkad je ustupio predsjedništvo vlade 
Baldwinu, ali se novinari, kao što vidimo 
ovdje na slici, svejedno zanimaju i za njegovo 
mišljenje o englesko-talijanskom sporu radi 
; Abesinije 


NOVI LET U STRATOSFERU 


Belgijski profesor Piccard postao je glasovit svojim letovima u vi- 
soke predjele zraka — zvane stratosfera. Mnogi ljudi misle, da je njegov 
cilj pobuditi senzaciju i potući visinski rekord. Međutim njegove su nakane 
čisto naučne. Na svojim uzletima u stratosferu prof. Piccard ispituje t. zv. 
kozmičke zrake, kojima se u novo doba pridaje mnogo važnosti. Pored obi- 
čnih nama vidljivih zraka postoji čitav niz nevidljivih zraka, koje su ljudi 
upoznali po njihovu djelovanju. Među te nevidljive zrake idu i ultravioletne 
i rentgenove zrake. A među njih idu i kozmičke zrake. Djelovanje kozmičkih 
zraka ustanovilo se na zemlji, pa i pod vodom (230 metara ispod površine 
jezerske vode). Kozmičke zrake imaju vrlo malenu dužinu vala, a tako su 
snažne, da prodiru i kroz pet metara debeo olovni štit. Elektroskop ih pri- 
mjećuje ispod devet metara debelog ledenog pokrivača. Kozmičke zrake 
mnogo djeluju i na samog čovjeka. Neki računaju, da u jednoj minuti te 
zrake unište prosječno tri atoma u čovječjem tijelu. Što je čovjek na višoj 
visini, to kozmičke zrake jače na nj djeluju. Postoje dva mišljenja o po- 
stanku kozmičkih zraka. Jedni misle, da one dolaze sa sunca i dalekih zvije- 
zda — zato se i zovu kozmičke ; međutim prof. Piccard naginje mišljenju, 
da one nastaju u visokim slojevima zraka, koji ovija našu zemlju. Da bolje 
ispita djelovanje i izvor kozmičkih zraka, sprema se prof. Piccard i opet 
na let u stratosferu. Nedavno je posjetio Tirol i Korušku, jer će iz tog kraja 
uzletjeti. Vjerojatno je, da će ga struje zanijeti na teritorij naše države... 
Kada je prvi put uzletio u stratosferu, balon mu je iznosio 22.000 kubi- 
čnih metara, a sada izgrađuje balon, koji će biti šest puta veći od prvog. 
Izgradnja tog novog balona također je savršenija. Na njemu će se na- 
laziti svi aparati, koji će poslužiti prof. Piccardu za ispitivanje kozmičkih 
zraka. Novi će balon biti opskrbljen i malom emisionom radio - stanicom, 
koja će davati izvještaje o toku putovanja. Dosadašnji visinski rekord 
postigli su Rusi, koji su se pogigli 21.600 metara iznad zemlje, no pri spu- 
štanju su poginuli. Prof. Piccard misli, da će se još više podići iznad zemlje 
i da će s novim. istraživanjima kozmičkih zraka baciti novo svijetlo 
na tu tako zanimljivu tajnu. Z: 


PODVALA 


Bjoernsterne Bjoernson, norveški pisac (1832. do 1910.), ostavio je 
sina, čija oholost nije znala granica. Jednoč je putovao ladom i šećući 
po palubi, dođe do stuba, po kojima se ide na zapovjednički most ne ma- 
reći za napisanu opomenu ,,Putnicima pristup zabranjen". Zapovjednik, 
koji je stajao gore, ustavi mladoga gospodina i reče mu, da se vrati. 
No. Bjoernson: se usprotivi i penjući se dalje kao: osobit razlog svoje 
smjelosti reče naduveno: ,,Ne znate po svoj prilici, tko sam ja! Ja 
sam sin najvećeg pjesnika skandinavskog!" ,,To mi je svejedno, gospo- 
dine Ibsene!" odgovori kapetan, koji ga je prepoznao i tim odgovorom 
htio upozoriti, koga on drži najvećim skandinavskim pjesnikom. 

ilustrovani tjednik ,,Obitelj“ izlazi svake nedjelje. Pretplata 30 Din na tri mjeseca za nozemstvo 4 dolara godišnje. Preivlata se plaća 

unaprijed. Rukopisi se ne vraćaju. ,,Obitelj“ izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, 

glavni urednik ,,Obitelji““ Zagreb, Trenkova 1. Adresa uredništva uprave ,,Obitelji“: Zagreb, Trg Kralja Tomislava 21. Telefon 54-17. 

Ček. rač. pošt. šted. br. 33.536. ,,Obitelj“ se tiska u Tiskari Narodnih Novina u: Zagrebu. Za tiskaru.odgovara V. Kirin, Zagreb, Deželićeva 
g ul. 2, Omot tiskan u Tiskari Narodne Prosvjete (odgovara Rajmund Sušin, Zagreb, Kuhačeva ul. 2.) 

Okomito: 1. Ruska rijeka. 2. Prijedlog. 3. Žensko ime (bez ,,g''). 4. 
Zamjenica (plural). 6. Grad u Češkoj. 7. Tri ista samoglasnika. 10. Naš 
otok pod talijanskom vlasti (bez ,,r"). 12. Zemlja kraj Engleske. 15. Onaj, 
koji proučava život na zemlji. 16. Čovječja visina. 18. Crkveni Otac, 20, 
Prva žena. 21. Pogodbeni veznik. 23. Teški osuđenik. 25. Živi u moru. 27. 
Pristanište (slovenački, IIl. padež). 

Vodoravno: 1. Dobije se od grožđa. 4. Domaća životinja. 5. Stano- 
vnik Albanije. 11. Veznik. 13. Mjera za papir. 14. Plemićki znak. 16. Ma- 
garac (talijanski). 18. Zamjenica (obrnuto). 19. Ptica. 20, Doba (tuđ.). 21. 
Objava (tuđ.). 22. Oluja. 24. Neobučen -- O . 26. Veznik. 28. Lice iz bi- 
blije. 29. ,,K" (talijanski naziv). 30. Nalaze se na glavi, 


“ Slika lijevo : 


BUGARSKI KRALJ BO- 
RIS KOD OTKRIĆA 
SPOMENIKA — PODIG- 
NUTOG NA USPOMENU 
BITKE KOD VARNE 


Ta-je bitka bila 10. stude- 
boga 1444. Turski sultan 
Murat II. pošao je s gole- 
mom vojskom, da udari 
na Evropu. — Hrvatsko- 
ugarski kralj Vladislav III. 
pošao mu je u susret s voj- 
skom, u kojoj su bili Hr- 
vati, Slovenci, Česi i Po- 
ljaci, Madžari i Talijani. 
Do bitke je došlo kod Var- 
ne. Kršćanska vojska bila 
je od Turaka potučena, a i 
sam kralj Vladislav pogi- 
nuo jena tom bojištu. Na 
spomen tog nesretnog do- 
gađaja podigli su Bugari 
sada spomenik u Varni. 
Oikriće tog spomenika oba- 
vio je sam bugarski kralj. 


BELGIJSKI KRALJ LEOPOLD S TRA- 
GIČKI POGINULOM KRALJICOM ASTRI- 
DOM 


U pretprošlom broju opisali smo potanko 
nesretni događaj, kod kojega je poginula 
belgijska kraljica Astrida. Još i sada se u li- 
stovima po svem svijetu pišu članci o do- 
broj toj kraljici i donose njene slike, pa evo 
i ovdje jedne njene slike, na kojoj je vidimo. 
uz kralja, kojega je tako mlada morala da 


ostavi preselivši se nenadano na drugi svijet 


